
PROBLEMA IZVOARELOR LUI G. ASAKI 


In curînd, se fîmplinese o sută douăzeci de ani, de 
când G. Asaki şi-a început activitatea literară la Roma; 
şi, peste câteva luni, se împlineşte un secol, de când şi-a 
început, prin Albina românească, activitatea de largă răs- 
piadire a culturii. Deşi asupra lui s'a stabilit un acord 
aproape unanim: însemnătate culturală şi lipsă aproape 
completă de însemnătate literară, sîntem încă departe de 
a fi descifrat caracterul, elementele alcätuitoare, necum 
izvoarele acelei părţi din opera lui, pe care el o pretuià 
îndeosebi : sfortarea lui poetică, „partea cea nobilă a fiin- 
tei mele“, care-l făceă si pe el să exlame cu mîndrie: „nu, 
de tot nu mor!“ 

Voiu căută să caracterizez aici atitudinea criticei şi 
a istoriei literare față de lucrarea poetică a lui Asaki, 
pentru a învederă necesitatea căii pe care voiu urma-o. 

Lipsindu-i perspectiva timpului şi elementele necesare 
pentru a puteă pătrunde în resorturile operei lui Asaki, 
cea de a doua generaţie a secolului al XIX-lea sa sim- 
tit, dintru început, străină de el. Critica acestei generaţii 
a fost astfel mai mult o critică de luptă, de reacțiune, 
decât o liniştită înţelegere prin simpatie. Cînd Kogălniceanu 
scrie, la 1840: Asaki „este acela carele, pentru literatura 
Moldovii, a făcut mai mult decît toţi Moldovenii împreună“, 
de fapt în această recunoaștere se află ceva din lauda cu 
care împaci o zeitate perimată, cînd o conduci cu pompă, 
acolo unde i se curmă puterea. De fapt, Kogălniceanu se 
opriă la decorul extern: Apolon, Orfeu, Belona, Dafnis; 
„conțetele italieneşti“ ; forma de sonet. Dacă dincolo de 

acestea eră un ideal de artă şi o întreagă directie de pre- 
ocupări înalte, acestea nu puteau încă fi văzute. 

De atunci, înstrăinarea de serisul lui Asaki a mers 
crescînd. Pe cînd, cu toată firea lui rece şi rezervată, el 
tot mai întimpinà uneori eu simpatie pe unii poeţi ai 
generaţiei următoare, pe Alecsandri bunăoară în Poetul, 
aceştia au pentru el cel mult cuvinte convenţionale. E 
caracteristice că, la 1866, când se întemeiază Societatea, 
Academică Română, I. Eliade Rădulescu, emulul lui Asaki, 
devine preşedintele Academiei, Asaki nici măcar membru. 
„Junimea“ îi recunoaşte meritele culturale, de näzuintele 
lui poetice nici nu aminteşte. Eminescu salutase pe Eliade 
Rădulescu la 1867 prin bucata La Eliade; pe Asaki nu-l 
aminteşte nici măcar în „Epigonii“, unde şi un Cichindeal 
eră menţionat cu laudă. Realismul lui Slaviei sau al lui 
` Caragiale nu puteă aveă nimic comun eu Asaki. Cu ex- 
ceptia d-lui Iorga, naționaliștii si poporanistii se simțeau 
depärtati de rezerva şi măsura scriitorului moldovean. Iar 
moderniştii, prin d-l O. Densusianu, relevau aerul de vetus- 
tate al acestui scriitor. 

Cum vedem, o aproape unanimă solidaritate a gene- 
ratiilor, în negatiune. Pe lângă firea lui putin vibrantă, 
nu puţin a contribuit la această atmosferă şi laudele, pe 
care le-a împărţit pe rând Asaki aproape tuturor repre- 
zentantilor oficialitätei. Dar vremea poeţilor de curte tre- 
cuse; şi eră greu să se vadă, dincolo de continuele sehim- 
bări de persoane, funcțiunea statornică, concepţia lui de 
poet oficial. Mult a contribuit la rezerva şi negatiunea 
faţă de Asaki gi atitudinea lui antiunionistă. Dar mai 
presus de toate, tragica nestäpînire a limbii a înstrăinat 
sufletele de Asaki. In situaţia aceasta, eră greu, foarte 
greu, alături de umbră să vezi şi lumina. Istoria literară, 
aveă aici o chemare deosebită. De aceea, ne întrebăm: 
care a fost, cu privire la Asaki, atitudinea istoriei literare, 
chemată să lămurească şi să apropie de suflete opera unui 
scriitor, așă cum a trăit-o el, independent de faptul că a 
fost unionist sau antiunionist, poet de curte ca un Vin- 
cenzo Monti sau profet revoluţionar? 


* 

Să privim mai întâiu părerile celor doi mari înte- 
meetori ai istoriografiei noastre literare: Domnii O. Densu- 
sianu şi N. lorga. 

Domnul O. Densusianu este neplăcut impresionat de 
aerul de vetustate din opera lui Asaki, care n'a cunoscut 
dinamismul înnoirilor. Astfel Asaki îi apare ca un nunc 
stans. „Cu toate că a seris în curs de.atâti ani, putem 
spune că a rămas acelaş, ca şi la început. Nu eră o 
fire de scriitor, care să evolueze. Pentru aceasta, trebue să 
ai o mlădiere sufleteasă şi spirit de autoeritică. Amândouă 
i-au lipsit lui Asaki. De vreme-l vedem închizîndu-se în 
ideile lui, mulţumit, foarte mulţumit de el. neprimind 
sfaturi dela alţii, cu toate că ar fi putut să ţie de multe 
ori seamă de ele, pentru că erau bine intenţionate“ î). 

Si pentru d-l Iorga Asaki se caracterizează printr'o 
timpurie oprire a evoluţiei. „Cititor harnie al literaturilor 
italiană, germană şi franceză, el nu-și dă osteneala să facă 
şi pe alții de a se folosi de această intensă şi aleasă citire 
a lui. Artist cu simţ de armonie, el preface în şablon felul 
lui de a serie... Ca seriitor, e mintuit, dacă se consideră 
că un soriitor trăeşte numai atunci, cînd se poate desvoltà 
mai departe“ ?). 

Cum vedem, cu toat» deosebirile celor două spirite, 
întrun punet esenţial părerile d-lui Iorga concordä cu 
acelea ale d-lui Densusianu: Asaki s'a oprit de timpuriu; 
opera lui nu ne oferă spectacolul, totdeauna interesant, al 
luptei pentru înnoire. 

De altă parte, trecînd la analiza elementelor operei, 
diversitatea ei n'a scăpat ambilor cercetători. După ce 
aminteşte „şcoala clasicilor vechi şi italieni“, versurile de 
circumstanţă, nota patriotică, d-l Densusianu se opreşte si 
la balade, pe cari Asaki le tratează „la fel eu alții in- 
fluentati de romantism“ °). Jar d-l Iorga, după ce amintește 
celelalte elemente, cercetînd baladele lui Asaki, relevează 
la „învăţăcelul de odinioară al marilor maeştri italieni“ 


1) O. Densusianu, Literatura română modernă, ed. I. 1920, p. 170. 

1) N, Iorga: Istoria literaturii românești în veacul al XIX-lea, ed. I, 
1907, v. I p. 277. 

4) O. Densusianu, Op. cit, p. 176. 

un aspect nou: influența germană. „Asaki încearcă gi 
balada, istorică, pe care-o face după normele romantismului, 
ale celui german, pe care-l cunoştea dintr'o întinsă citire“ +). 
Ambii cercetători sînt deci de acord şi în ce priveşte 
diversitatea elementelor alcătuitoare ale lui Asaki. 


Dintre specialişti, al treilea care, întrun capitol de- 
osebit, s'a ocupat de Asaki, pentru a-i caracterizà opera, 
este d-l G. Ibrăileanu. Pentru d-sa Asaki este, după cum 
formulează însuşi titlul capitolului, „un amestec de curente 
contradictorii“ 2). Lui Asaki i-a lipsit o concepţie unitară 
asupra vieţii. De aceea, în politică, în propaganda cultu- 
ralä, în sfârşit în creatiunea literară, Asaki este „o co- 
lecţie de tendinţe contradictorii“. Elementele vechi îl apropie 
de C. Conache. Alături de acestea, unele elemente nouă: 
interesul pentru trecutul naţional, patriotismul, influenţa 
lui Lamartine, baladele, legendele, îl apropie de Alecsandri 
şi Bolintineanu. Ca atare, Asaki este un „novator lipsit de 
spirit critic, ca propagator al literaturii europene; un poet, 
care face parte din două faze deosebite şi contrare“ 3). 

In finalul acestui capitol, d. Ibrăileanu relevează că 
şi la alţi seriitori, din generaţia imediat următoare, se în- 
tilnese elemente contradictorii, de pildă la V. Alecsandri; 
dar criticul se grăbeşte să adaoge: „nu în aceeaşi vreme, 
ci dela o epocă la alta a vieţii sale“, spre deosebire de Asaki. 

' Critica d-lui Ibrăileanu nu-şi propune deci să cerceteze 
dacă în aceă „colecţie de tendinţe contradictorii“ au fost 
sau nu faze de desvoltare. Parte din elementele alcătuitoare 
ale operei lui Asaki se confundă cu acelea ale lui Conachi, 
altă parte se confundă cu acelea ale lui Alecsandri şi 
Bolintineanu. Dar atunci se naște întrebarea: în ce constă 
nota, diferenţială a lui Asaki? Faţă de scriitorii amintiţi, 
nu aduce el alt element propriu decît acest amestece de 
elemente eterogene? Și oare în motive, în stil şi în concep- 


1) N. Iorga: Op. cit. vol III p. 124. 

2) G. Ibrăileanu. Spiritul critic în cultura romînească, ed II. 1922, cap. 
IV. p. 43—58. 

3) G. Ibrăileanu, Op. cit. p. 57. 

ţia generală despre artă, nu se vădesc deosebiri, care să 
definească fizionomia acestui scriitor? 

De obiceiu, cînd, pe căi diferite, un acord de păreri 
se stabileşte între cercetători, conglăsuirea părerilor este 
un semn al adevărului. In fond, pe cale de critică, nu de 
istorie literară, d-l Ibrăileanu este de acord cu d-nii Iorga 
si Densusianu: deși alcătuită din elemente eterogene, opera 
lui Asaki este lipsită de evoluţie. 


Domnul G. Bogdan-Duică a avut mai multe prilejuri 
să se pronunțe cu privire la Asaki. Ocupându-se de acti- 
vitatea de traducător, d-l Bogdan-Duică se alătură vechii 
aprecieri a lui Kogălniceanu, care izbeă în literatura lui 
Asaki. Singura d-sale rezervă este: „această sentinţă de 
moarte ar fi fost în întregime dreaptă, dacă ar fi făcut o 
rezervă, oarecare faţă de Conachi“, după D-sa superior lui 
Asaki 1). 

In concordanță cu ce am văzut la toţi cercetătorii 
amintiţi, d-l G. Bogdan-Duicä relevează si D-sa diversitatea 
operei lui Asaki. Dar pe cînd d-l Iorga, vorbind de partea 
întiia a activităţii acestui scriitor, afirmare că e „solid- 
clasică“, d-l Bogdan-Duică, polemizind, are o rezervă: ,ob- 
serv însă că Asaki, traducînd din Ossian si scriind, după 
Lenore de Bürger Turnul lui Butu, este şi solid-romantic“ 2). 

Dar Ossian e preromantie. lar bucata imitată după 
Biirger nu este încă un temei să-l socotim pe Asaki „solid- 
romantic“. Pentru aceasta e nevoie să arătăm un bloc de 
motive şi izvoare din însăşi inima romanticei,; şi lucrul 
rămîne de făcut. 

Dar toemai diversitatea asupra căreia toţi cercetătorii 
sînt de acord, apoi apropierea de Conachi si de Alecsandri, 
însfîrşit, opoziţia aceasta, räspicatä: ,solid-clasie“ si ,solid- 
romantic“, toate acestea aduc, în chip firese, o întrebare: 
să fie adevărat că Asaki a rămas de timpuriu împietrit 
într’o atitudine neschimbată? 


1) G. Bozdan-Duick Salomon Gessner în literatura română, Convorbiri 
Literare a. XXXV p. 165. 

2) G. Bogdan-Duică, Zstoriografia literară română, N. Iorga, în Viaţa 
Românească, 1925, p. 84, nota. 

Un răspuns la întrebarea aceasta nu poate fi dat 
decît pe două căi. Mai întîiu pe cale de impresie, comparînd 
prima, ediţie, aceea din 1836 cu cea de a doua, din 1854. 
Aceasta, se caracterizează printr'un număr de poezii, care 
toate au o răspicată coloraturä romantică. Dar pentru a 
schimbă în certitudine rodnică această impresie şi a trece 
dela simpla descriere a elementelor romantice la istorie, 
este nevoe de indentificarea izvoarelor acestor poezii ro- 
mantice. 

Dar aici se ivește o primă greutate. Cind cercetezi 
izvoarele lui Alecsandri bunăoară, literatura franceză a 
vremii este aproape suficientă. Lucrurile stau cu totul altfel 
la Asaki. Incă din 1839, el märturisise că „adevăratul li- 
terat“ trebue să aibă sufletul deschis tuturor operelor în- 
semnate, pentrucă „fiecare capodoperă este o plăcere“. 
Departe a-şi face aici o laudă ocazionalä, el mărturisiă o 
atitudine constantă. 

Asaki eră un poliglot. In aşà măsură, încît folosirea 
de timpuriu a limbilor străine, l-a împiedicat să-şi stă- 
pînească propria limbă. Ceva mai mult: dintre toţi seriitorii 
noştri, singur Asaki a avut putinţa, în anii lui de forma- 
țiune, să ia un îndelungat contact eu cele trei mari culturi 
ale continentului: romanice, slave şi germanice. E clar că 
nici un scriitor al generaţiei lui n'a avut orizontul lui 


Asaki. 


Pe lingă greutatea aceasta a felurimii izvoarelor, in- 
tervine o a doua, în legătură cu spiritul în care se 
cuvine să conducem cercetările acestea de literatură com- 
parată. 

Anticipînd asupra unor capitole următoare, voiu luà 
aici cîtevă aspecte din influențele primite de Asaki, în 
primul rînd din cea italiană, pentru a învederă unele pro- 
bleme de metodă, necesitatea căii pe care o urmez. 

Dintru început, se cuvine să arătăm cum studiul iz- 
voarelor este chemat să rectifice unele păreri curente despre 
Asaki. 

De obiceiu, cînd este vorba de influente la Asaki, se 
aminteşte influența italiană din lirica lui de iubire. Cerce- 

tarea izvoarelor ne va arătà însă că influența italiană, chiar 
cînd purcede de la Petrarca, trece dincolo de sfera poe- 
ziei de iubire. Şi totuşi, cu toată amploarea ei, va trebui 
să arătăm că această influență este departe de a fi exclu- 
sivă. Chiar cînd Asaki abordează unele teme lirice puțin 
frecvente, de pildă „viziunea“ unei ființe dispărute, alături 
de Petrarca vom vedeă apărînd alte influențe şi alte izvoare. 

De obiceiu, Asaki apare ca tipul scriitorului rămas 
străin de spiritul modern. Dar voiu exemplifică aici, cum cer- 
cetarea izvoarelor modifică perspectiva valorii istorice a 
striitorului nostru în asà măsură, încât bătrînul Asaki, primul 
reprezentant conştient al tradiţiei clasice la noi, este, în 
acelaş timp, şi primul scriitor român, care a luat atitudine 
modernă în lupta dintre antici şi moderni. 

Pentru a explică această aparentă contrazicere se va 
vedeă nevoia de a studiă izvoarele clasice ale lui Asaki 
nu numai în legătură cu textele clasice dar şi în legătură 
cu spiritul modern în anii de formaţiune ai lui Asaki. 
Astfel, cercetarea izvoarelor se împletește cu aceea a in- 
fluentelor. Si pentru a nu face din identificarea izvoarelor 
o operaţiune mecanică, cevă ca o colecţie de mărci postale, 
se impune ca, cu ajutorul lor, să definim pe scriitorul 
nostru și să pătrundem în felul lui de a lucră, în geneza, 
plăsmuirilor lui. 

Izvoare, influenţe şi geneză sînt problemele care nu 
se cuvine să fie separate. 

Identificînd izvoarele si asezindu-le în cadrul litera- 
turii universale, studiile de literatură comparată sînt astfel 
chemate, paralel cu ceea ce vedem în studiile de lingvistică, 
şi de literatură poporană, să facă o înnoire de la care este 
de aşteptat mult: să ţie seamă, într'o mai mare măsură 
ca pînă acum, de punctul de vedere geografic. Dacă studiem 
acum vieata cuvintelor si a fenomenelor lingvistice pe hartă, 
dacă folklorul päseste pe aceiaşi cale, de ce n'am studiă si 
circulația motivelor literare? Asttel, după cum o plantă, 
măruntă din Carpaţii noştri, poate fi mărturie de o pu- 
ternicä eflorescentä a trecutului, stinsă aiurea, tot asttel, 
în cadrul geografiei literare, un scriitor mărunt poate că- 
pătă o însemnătate sporită, — fie ca urmă de vieatä tre- 

cută, fie ca semn de viaţă nouă, care luptă să prindă și 
să se adapteze în ţinuturi nouă. 

Dar să vin la câteva exemplificări, menite să ilustreze 
felul de a vedeă schiţat mai sus. 

De obiceiu în cercetarea izvoarelor, te conduci după 
mărturisiri şi preferinţe manifestate de autor. In repetate 
rînduri, Asaki, şi-a exprimat iubirea pentru literatura ita- 
liană. Visul lui eră ca literatura română să ajungă „a se 
arătă vrednică de a ei strălucită, spitä cu cea italiană“ 1). 
De aceea, se mîndriă că literatura italiană i-a stat ca mo- 
del şi în ce privește metrica 2). Cunsecvent, își numeşte 
odată poezia „a mea tascanä liră“. Ca izvoare însă, Asaki 
nu indică direct decît pe Petrarca. Precizarea apare de 
timpuriu, încă din 1810, în sonetul Către Tibru: 


N'auzit-am din junie dulce versuri asà line 
Precum sun'a lui Petrarca lira cea armonioasă... 


La maturitate, în Pleiada, odă către poeţii români, 
numind pe marii poeţi ai lumii, dintre Italieni nu aminteşte 
decît pe Petrarca. 

Constanta lui dragoste de Italia, apoi admiraţia pentru 
Petrarca, mărturisită si prin traducerile făcute din el, ar 
fi trebuit să ne ducă, dintru început, cel putin la preci- 
zarea influențelor şi izvoarelor italiene. De fapt, pînă acum, 
singura contribuţie pozitivă în direcţia aceasta este aceea 
a d-lui G. Bogdan-Duică: sonetul Moartea lui Isus este 
imitat după Onofrio Minzoni din Ferara °). 

Dus de repetatele mărturisiri mai sus citate, d-l E. Lo- 
vinescu vede în Asaki „un poet petrarchist“. Te-ai asteptà 
ca cel puțin acest aspect să fie precizat: în ce stă petrar- 
chismul lui Asaki, care sînt motivele împrumutate si cum 
le-a modificat? Neputînd însă aduce contribuții reale, 
întîlnim de cele imaginare. Afläm că „în poeziile de dra- 


1) Poezii a lui Aga, G. Asaki, mădulariu Academiei din Roma, Eşii, în 
tipografia Albinei, 1836. Inainte cuvînt. 

3) Culegere de poezii a lui G. Asaki, ediția a doua, 1854, partea a 
doua p. 6. 

3) G. Bogdan-Duică: G. Asaki gi O. Minzoni, în Gindirea II, 95, 

goste, „amoraşii“ „ondinele“, „silfidele“ bat din aripioare; 
toate gingăşiile afectate ale sonetiştilor italieni se räsfatà 
înti”o risipä de panglicute de mătase“ 1). Zadarnic ar căută 
însă, cineva, în poeziile lui Asaki aceste condimente poetice. 
Leacul în potriva unor astfel de alunecări nu poate veni 
decit din cercetarea izvoarelor. 

Influența lui Petrarca, cea mai uşor de cercetat la 
Asaki, a fost atît de vie, încît ar fi o greșeală s'o căutăm 
numai în domeniul liricei de iubire. Anticipez cu un exemplu, 
sugestiv între altele. Pierzîndu-şi pe una din ficele sale, 
Asaki serie un sonet Piicei mele Eufrosina, pe care il dă, 
ca o „viziune“. La prima vedere, sar păreă că nu este 
nimie comun între o viziune născută dintr'o astfel de si- 
tuatie şi Petrarca. De fapt, sonetul nu este decît transpu- 
nerea, vers de vers, a unuia din cele mai frumoase sonete 
ale lui Petrarca: Levommi il mio pensier în parte ov 'era ?). 
Dar Asaki mai are încă o „viziune“ în legătură cu moar- 
tea fiicei sale: Viziune pe râpele Ozanei, 7 Iulie 1843. Ea 
este un fel de „pendant“ la prima bucată. Şi este parcă 
anume făcută să vezi diversitatea izvoarelor lui Asaki, chiar 
în motive reduse și, la prima vedere, cu totul personale, 
ca aceste apariţii ale fiicei iubite. Intr'adevăr, analiza arată 
că cea de a doua viziune este o transpunere simplificată 
a momentelor de viziune din elegia lui Goethe Euphro- 
syne*). Cazul este sugestiv pentru izvoarele lui Asaki: în 
cuprinsul a două poezii, în aparenţă personale, pe aceeași 
temă, distanța dela Petrarca la Goethe. 

Am spus că indentificarea izvoarelor este necesară si 
pentru dreapta judecată a valorii scriitorului. Nu mă ocup 
aici de valoarea estetică. Tragicul lui Asaki a fost că n'a 
stăpânit limba. Şi poezia este, în primul rînd, expresie în 
limbă. Asaki va rămîneă ca exemplu tipice că toate da- 
rurile de cultură si, în plus, reale însuşiri de ritm, sînt 
zadarnice, cînd lipsește puterea de creaţiune în limbă. 


') E. Lovinescu, G. Asaki, viața şi opera lui, 1921, p. 126. 

1) Rime di Francesco Petrarca con l'interpretazoine di G. Leopardi e 
con note di E. Camerini. Milano, Sonzogno, partea a doua, „In norte di ma- 
donna Laura“, Sonetul XXXIV; G. Asaki Culegere de poezii, 1854, p. 82. 

3) Goethes Sämtliche Werke, Jubiläums-Au<gabe, erster Band, Gedichte 
Erster Teil, p. 187 urm.; G. Asaki, Culegere de poezii, p. 125—126. , 

In literatură sînt totuşi figuri tipice, care, chiar cînd 
opera lor este lovită de o scădere esenţială, rămîn repre- 
zentative pentru un întreg fel de a fi. Apar ca o primă 
näzuintä către un destin, care, mai târziu, va fi chemat 
poate să ajungă, prin alţii, la o fericită întrupare. La noi, 
Asaki reprezintă tipul seriitorului care, pe temelia tradiţiei 
clasice a luptat să facă întreaga evoluţie literară a vremii 
lui. Sîntem siguri că tipul acesta de scriitor, de abià 
schiţat la Asaki, nu va fi chemat cîndva la un însemnat 
destin în poezia noastră? 

Impta dintre tradiţie care, la el, nu puteă fi decât 
clasică, şi dintre diferitele elements nouă este, de sigur, 
cel mai interesant aspect al scrisului lui Asaki. Scriitorul 
este pentru noi perimat. Dar, subt alte forme, conflictul 
dintre tradiţie şi modern este mai viu ea oricând în 
mijlocul nostru. 


Dar se poate vorbi de aspecte moderne la Asaki? 

Este caracteristic că, din toată opera lui, d-l O. Densu- 
sianu nu pretueste decât un fragment din Pe fintirimul 
unui sat. Dar aceasta este o traducere din preromanticul 
englez Gray, unul din precursorii spiritului nou în litera- 
tura europeană 

In anii de formaţiune a lui Asaki la Roma, influenţa, 
engleză însemnă lupta cu tradiţia clasică. Si unul dintre ma- 
nuscrisele lui Asaki din vremea aceea are numeroase fragmente 
în limba engleză, între altele chiar şi din Shakespeare t). 
Cind Asaki părăsiă Roma, la 1812, se simtià în ritmul 
vremii era deci modern. 

O dovadă o avem într'un sonet păstrat în manuscrisele 
lui, seris de el în limba italiană, cu cîteva zile numai îna- 
inte de a părăsi Roma?). E dedicat baronului prusian 


1) Manuscrisele No. 3075 f. 77 reproduce în original un fragment 
din Negutäütorul din Veneţia. Este cea mai veche dovadă de interes pentru 
Shakespeare în literatura noastră. 

) Manuscrisul Academiei No, 3075 f. 52 b. Titlul este: Sonetto satirico 
contro il Barone Prussiano Randorf, età 90 anni, in circa di omaggio, pittore 
e ciambelano reale, scritore della opera sull bello e sul nuovo dell'arte del dis- 
segno, Da me fatto alcuni giorni prima della dispartanza da Roma, che fu es- 
quisto (il viaggio) Lunedi del 22 giuguo 1812. 

Randorf, un bătrân de 90 de ani, care scrisese o carte 
Sul bello e sul nuoro. E o iuvectivä violentă contra acelui 
bătrîn, care sustinuse nu numai, ceea ce pentru Asaki nu 
mai aveă nevoe de advocati, că frumosul este antic, dar şi 
absurditatea că noul este netrebnic, il nuovo e vile. 

Il citez pentrucă este primul document, în care un 
scriitor român ia poziţie în problema noului, în lupta, 
dintre antici şi moderni. Titlul este Sonetto sulla di lui 
opera: 


Putrido albergo d'uno spirito absente, 

D'arene e fiumi baronicin gentile, 

Losco pittor, scritor fra cieca gente, 

E quale in prima se'in eta senile, 

Opra che fede fa della tua mente 

Lessi e trovai che, con l’argento stile, 
Dimostro il bello e il nuovo chiaramente, 

Se non che il bello è antico e il nuovo è rile. 


Tăetura sonetului arată că accentul stă pe absurdita- 
tea subliniată în ultimul vers, care închee primele două strofe 
ale sonetului. Stirnit de părerea nonagenarului dela Berlin, 
care în discuţia dintre cei vechi şi cei noui afirmase că ù 
nuovo e vile, ce puteă face tânărul Moldovean decît să-l 
trimeată la Berlin? Ultimele două strofe sînt o invectivă, 
pe care ar putea-o invidiă un ultra-modernist de azi. Și 
subt indignarea aceasta modernă stă iscălitura tinerească a, 
lui G. Asaki! 

Iată acum, dintr'aceeaşi vreme, un alt sonet ocazional, 
care dovedeşte necesitatea stabilirii izvoarelor, atunci cînd 
este vorba de valoarea istorică a unor mărturii. Este so- 
netul, care nu puţin a contribuit să-l acopere de ridicol pe 
Asaki: In ocazia sborului aerostatic al Madamei Blanchard, 
întreprins la Roma, la 1811, cînd în ceriu se vedeà co- 
meta cea mare. Naivitatea titlului şi mai ales acel neferi- 
cit „Madama Blanchard“, dintr'o vreme, cînd cuvântul nu 
eră, RO Fireşte, rîdem. 

itez aprecierea d-lui Densusianu. ,Asaki a putut 
asistă la Roma, în 1811, la ridicarea unui balon de d-na 
Blanchard. Poezie uşoară, convenţională, copilărească chiar 

de care nu se poate ţine seama“ t). La fel judecă si d-l 
Iorga. „Poeziile ridicole, ca aceea despre „sborul aerostatic“ 
al „madamei Blanchard, „strică, din nenorocire, în colecţia 
de mai târziu, efectele poeziilor bune“ 2). 

Dar dacă aşezi această bucată în cadrul izvoarelor gi 
influențelor, constati că, departe de a izvori dintr'o naivi- 
tate a scriitorului moldovean, face parte dintr'o serie întreagă 
de poezii ocazionale ale vremii, în care nu odată întilnesti 
nume de poeţi celebri. Ca expresie a unui sentiment modern, 
entuziasmul . stârnit de lupta pentru cucerirea aerului, un 
Monti, pe care Asaki îl pretuià şi l-a vizitat, scrisese A? 
signor di Montgolfier, o odă celebră °). Parini scrisese sone- 
tul Per la Machina aerostatica *). Alfieri dăduse si el 
sonetul Z} globo aerostatico *). Paralel cu aceştia, poeți de 
tot felul, mari şi mărunți, abordează motivul „sborului 
aerostatic“. In cele mai însemnate dintre aceste opere, 
se exprimă, ca în poezia lui Monti, simtämîntul atît de modern 
al încrederii în rațiunea umană, biruitoare asupra naturii. 

Aşezând în cadrul acestor influenţe şi izvoare sonetul 
lui Asaki, el căpătă un înțeles vrednic de atenţia noastră 
si, fireşte, pare mai puţin ridicul. Dacă azi preţuim. ca 
moderne, pläsmuirile de preamărire a stintei, dacă ne vor- 
beste poezia unui Verhaeren, de pildă, trebue să însemnăm 
că sonetul „Madamei Blanchard“ este, în literatura noastră, 
prima mărturie de încredere şi entuziasm față de cuceririle 
ştiinţei, menite să egaleze, după cum în oda lui Monti, 
tot astfel şi în sonetul lui Asaki, pe om cu Dumnezeu. 

Iată cum cercetarea izvoarelor poate modifică optica 
aprecierilor noastre. 

Insusindu-ne astfel punctul de vedere comparativ, este 
aici locul să amintesc dificultăţi de redactare (şi deci si 
de lectură), care vin din complexitatea fenomenelor literare. 
Adesea, cercetarea izvoarelor se întretae cu aceea a influențelor. 


1) O. Densuşianu, Literatura română modernă v. l. p. 113 

3) N. Iorga, Istoria literaturii române în secolul al X VIII-lea v. Il. p. 517. 

3) Poesie di Vincenzo Monti, con introdizione e commenti, per cura di 
Guido Zaccagnini. F. Vallardi, Milano, p. 7. 

*) Poesie di Giuseppe Parini, con introduzione e commenti, di Giulio 
Natali, Vallardi, Milano, p. 55. 

5) Rime di Vittorio Alfieri, ediţia R. Guastalla, Sansoni, 1912, p. 76. 

Ocupându-mä, de pildă, de izvoarele clasice ale lui Asaki, 
observ un mănunchiu de fapte, care toate duc la un singur 
izvor: Horaţiu. Să fie aici o influenţă scoläreascä din anii 
de formaţiune în gcolile iezuite ale Lembergului, unde Horaţiu 
eră deosebit de cultivat? Sau, ca să înțeleg influenţa lui 
Horaţiu, trebue s'o agez în mişcările literare din aceă vreme? 
Prin natura însăşi a materialului de studiat, sînt deci nevoit 
să arăt cum anumite curente literare au scos la iveală 
anumite izvoare şi nu altele. 


S'ar păreă că această extindere a cercetărilor este o 
complicare inutilă la un scriitor mărunt. Dar azi, cînd 
toate problemele se pun mondial, trebue să facem hotărît 
pasul spre metodele literaturii comparate, cu toate conse- 
cintele lor. Una din aceste consecinti este si adoptarea 
punctului de vedere geografic în studiile de literatură. 

In cercetări de lingvistică şi mai ales de folklor, am 
avut prilej să arăt cum geografia lingvistică şi geografia 
folklorică sînt indispensabile pentru istoria cuvintelor şi 
a motivelor noastre poporane. O variantă poporană pier- 
dută în te miri ce regiune poate căpătă, la lumina geo- 
grafiei motivului, o însemnătate nebănuită. Tot astfel, un 
scriitor mărunt al nostru poate, în cadrul geografiei moti- 
velor culte, să capete o însemnătate mai mare decât aceea, 
pe care i-o atribuim, cînd il privim izolat. Si tocmai Asaki, 
cel dintâiu scriitor larg european al nostru, în sufletul că- 
ruia s'au întretăiat, cum vom vedeă, atitea influenţe apu- 
sene şi răsăritene, devine o mărturie deosebit de prețioasă 
pentru geografia şi lupta curentelor în ţinuturile Europei 
răsăritene. Astfel, literatura noastră își multiplică legăturile 
ei europene. 

Intelegind astfel literatura comparată, nu însemnează că 
pierdem din vedere acest produs specific românese: Gh. 
Asaki. Tocmai studiul izvoarelor este cel mai bun mijloc 
de a-l defini, arătând nu numai multul, pe care-l datorează 
altora dar şi partea, modestă, care este propria lui perso- 
nalitate, pentru noi tot atît de interesantă. De aceea, la 
fiecare identificare de izvor, am stăruit să pun în lumină 
ce selectioneazä scriitorul nostru din izvorul dat si cum îl 

modifică. Prin aceste selectionäri şi prin aceste modificări 
se defineşte scriitorul nostru. 

Astfel, studiile de izvoare devin instrumentul cel mai 
preţios pentru sludiile de geneză. Am arătat cum înțeleg 
cercetările de geneză, ocupîndu-mă, cu deosebite prilejuri, 
de „Luceafărul“ lui Eminescu. Dar dela Asaki n'am măr- 
turii, ca dela Eminescu, despre felul cum plăsmuiă, n'am 
variante. Stabilind însă izvorul si scotind la iveală elemen- 
tele selecţionate şi modificările făcute, îmi dau seama de 
felul cum lucră seriitorul nostru. 

In legătură cu problema aceasta, în lucrarea de față 
vorbese adesea de „tehnica imitaţiei“. E un punct de vedere, 
pe care am avut regretul să nu-l întilnese într'unele studii 
de izvoare făcute la noi. Am însă nevoe să stabilese tehni- 
ca imitatiei la nu scriitor, pentrucă, în cazuri îndoelnice, 
pot să-mi dau seama pe temeiul tehnicei stabilite, dacă pot 
sau nu identifică un izvor, care, la prima vedere, pare 
neprobabil. Avînd la îndemînă un număr suficient de cazuri, 
în care izvorul este sigur, si cunoscînd tehnica imitării, poţi 
identifică un izvor, care, fără aceste mijloace de control, 
ar päreà îndoelnie. 


Stabilind astfel un numär suficient de izvoare, am 
la îndemînă mijloacele necesare nu numai să văd clar cum 
plăsmuiă scriitorul dar şi care a fost evoluţia lui. Am văzut 
că cercetătorii noştri o tăgăduesc, deși afirmă că la Asaki 
sînt elemente eterogene, dintre care unele romantice, de 
origină germană. Identificarea precisă îndeosebi a izvoarelor 
romantice ale lui Asaki eră absolut necesară, pentru a ne 
înțelege cu privirea la evoluţia lui. Ne oprim îndelung la 
acest capitol pentrucă, aici sta greutatea cea mare în studiul 
izvoarelor lui Asaki: legăturile lui cu literaturile popoarelor 
înconjurătoare. | 

Intr'adevär, cînd, de la 1839, Asaki face hotărît, 
împreună cu cea de a doua generaţie a scriitorilor moldo- 
veni, pasul spre romantică, vom vedeă că el urmează nu 
romantismul francez sau italian şi nici pe cel german sau 
rus, ci ia drept călăuză tăinuită pe un seriitor polon, care 
cunoscuse o puternică disciplină clasică şi eră susţinut de 

mari resorturi morale: Adam Mickiewicz. După cum am 
arătat de curînd!), toată romantica lui vine direct dela 
acest mare poet revoluţionar, printr'o influenţă pe care, 
pentru motive uşor de înțeles, Asaki, care nu puteă pro- 
vocă urgia ţarismului, a căutat cu grije so tăinuiască. 

Am văzut cum istoricii noştri literari afirmau că Asaki 
sa oprit de timpuriu la o atitudine împietrită, n'a avut o 
evoluţie. Cercetarea mai departe a izvoarelor ne va încre- 
dintà că, în literatura noastră modernă, Asaki însemnează 
lupta dată în sufletul unui biet fecior de preot, reprezen- 
tant tipic al firavei noastre burghezii, pentru a străbate, 
în etapele lui cele mai însemnate, drumul dela Horaţiu 
la Mickiewicz. 

Să fie oare aceasta atît de neglijabil de putin? 


1) Intr'o comunicare făcută la Institutul de studii sudesteuropene. Q dare 
de seamă, de d-l G, J. Zaplachta, în Kurjer Warszawski din 15 Martie 1928, 

Istoricii noștri literari sînt de acord în a afirmă că în- 
ceputurile poeziei noastre culte n'au cunoscut o influenţă con- 
ştientă a anticitätii clasice. Cînd cuvîntul «clasic» apare sub 
pana lor, el pluteşte în vag, nu este precizat de un complex 
de fapte. Făcînd abstracţie de unele räslete răsunete ale 
clasicismului francez sau italian, am fi făcut deci deodată 
saltul de la sarbăda anacreontică orientală sau de la, «poezia 
ușoară» a sec. XVIII-lea, la preromantică, pentru a ne lăsă, 
duși, fără împotrivire, de valul romantic. 


Să vedem ce ne spun izvoarele lui Asaki despre această 
întrebare, care, vom conveni, nu este lipsită de însemnă- 
tate. Ca în orice problemă de istorie literară, avem şi aici 
un aspect de viaţă literară: e vorba de a fixă un început 
de tradiţie pentru destinele firavului nostru clasicism, 


De la Asaki, ne-a rămas un preţios manuscris, care ne 
îngădue să aruncăm o privire în lecturile si preocupările 
lui literare: Studj e Memorie di Giorgio Asaky Moldavo. 
Început la Roma în 1809 şi continuat apoi la Viena şi la, 
laşi până la 1867, el vădeşte un larg contact cu anticitatea 
clasică, Amintesc momentele principale, pentru a învederă 
orizontul lui Asaki. 

Din Homer, întilneşti versuri izolate, intercalate în di- 
ferite notițe. Un sonet italian de Matteo Berardi cuprinde, 
bine reliefate, principalele momente din Iliada: 


In questo a eternità sacro volume 
Seulto il furor vedrai del Gran Pelide...!) 


Sonetul nu este un unicum al vremii. El trebue aşezat 
în cadrul altor manifestări asemănătoare, bunăoară cele 
două sonete ale lui Alfieri în legătură cu epizoade din Iliada 2). 

De astfel de sonete şi de unele momente din «volumul 
sacru» şi-a adus aminte Asaki, cînd, la 1838, a alcătuit so- 
netul său Palladiul Moldovenilor „pentru ziua aniversală 
a inaugurării Academiei din laşi“. Miezul e un moment de 
legendă antică împletit cu actualitatea. Dacă Troia ar fi 
păstrat Palladiul dăruit de Zefs, domnia lui Priamos ar fi 
rămas teafără. Nici Ahile, nici vasele Grecilor, nici Ulise 
mar fi putut nimici Ilionul. 

Un asifel de Palladiu are Moldova în Academia ei 5). 

Din Homer n'avem însă în sonelul acesta decît unele 
reminiscente. Motivul central: Palladiul—nu vine din Iliada *). 

Şi din tragicii greci găsim dovezi de interes la Asaki. 
Si este remarcabil că mai multă întindere au notele si frag- 
mentele din Eshil, într'o vreme cînd marele tragic, reabi- 
litat mai tîrziu de romantici, eră putin prețuit. Fragmentele 
aparţin trilogiei Orestia şi sînt bine alese, ca să dea o 
impresie totală: salutul adresat zeilor şi cetăţii de Agamem- 
non, la înapoerea victorioasă de la Troia; simpatia corului 
Argienelor pentru urmaşii lui Agamemnon şi ura contra uci- 


1) Manuscrisul Academiei Nr. 8075, f. 20. Bucata poartă titlu] 
Alla saggia e vezzosa Urania, la Signora Teresa Benincani, căreia i se 
oferise în dar ,lIliade d'Homero magistralmente tradota dal Sig. 
Conte Verri“. 

1) Rime di Vittorio Alfieri sceltee comentate de R. Guastalba, San- 
soni, 1912, p. 168, 176. . 

3) Culegere de poezii a lui G. Asaki, laşi 1854. p. 76. 

*) Asaki a cunoscut, de sigur, legenda aceasta din Eneida lui Virgi- 
liu, II, v. 162 urm. şi din Metamorfozele lui Ovidiu, XIII, v. 99 urm. şi 336 urm. 
În literatura clasică elină, puteă să întilnească legenda Pailadiului 
Troiei numai în Euripide; în Ecuba v. 239urm.; şi în Rhesos, v. 501 urm 

gasilor regelui; bucuria Klitemnestrei de a-şi fi ucis soțul; 
corul Eumenidelor însetate de răsbunare, totul este ales ca 
să dea, foarte pe scurt, o idee de amploarea singurei tri- 
logii păstrate. 

Pasagiile alese de Asaki arată că pătrunsese miezul 
tragediei antice: consecințele morale ale unei greșeli tra- 
gice. Atît fragmentele din Orestia cît si cele din Oedip la 
Colona de Sofocle (pasagiul cînd, subt cerul frămîntat de 
tunetele prevestitoare, Oedip, în ajunul morţii, chiamă pe 
regele Teseu), sînt stăpînite de smerenia cugetului în faţa 
atotputerniciei divine. Şi aceasta arată la Asaki o pronun- 
tatä coloraturä pietistă, care va fi confirmată şi prin alte 
aspecte ale scrisului său. 

Dacă la acestea adăogăm unele pasagii din Plutarh’), 
şi incidentala amintire a lui Plato, încheem mărturiile în 
legătură, cu vechia literatură elină. 

Cum eră, de așteptat, contactul cu literatura latină a 
lăsat mai multe urme, atît în ce priveşte părerile, cît și 
fragmentele. 

Lăsînd laoparte unele notițe în limba germană cu pri- 
vire la metrică şi poetică ?), apoi fragmente din Cicero şi 
din Pliniu, de care-l va fi apropiat faptul că este autorul 
panegiricului lui Traian, remarcăm pasagii critice în limba 
engleză, care amintesc incidental de Horaţiu. Ele sînt în 
legătură cu părerile criticului si poetului A. Pope. Retinem 
că Pope se întemeiază pe Boileau şi, dintre cei vechi, îndeo- 
sebi pe autoritatea lui Horaţiu. (Manuscrisul citat fila 67 b. 
si urm.). 


Ca texte, în limba latină, sau în traducere franceză si 
mai ales germană, avem un număr de fragmente din Catul 8) 
Tibul +), Propertiu 5), care arată că Asaki a căutat la acești 


1) Manuscrisul 3075, f. 3 urm 6., b. şi 31 şi urm. 

3) Manuscrisul Academiei Nr. 3075, f. 64—66. 

3) Acelaşi manuscris, f. 103 b, vestita bucată Jlle mihi par cesse 
deo videtur, urmată de traducerea lui Despréaux. 

+) Acelaşi manuscris, f, 73 b, Elegia VI, cartea a lI-a, Candide 
Liver, ades; Elegia a VII, cartea a treia (f. 74); apoi f. 105 b. 

5) Acelas manuscris, f. 100 b, 101, 102. 

lirici îndrumări pentru poezia lui de iubire şi pentru ana- 
crerontica lui. 

Dacă pe baza preferințelor indicate de aceste frag- 
mente întreprindem cercetarea izvoarelor, constatăm că 
sintem pe o cale greşită, căci nu putem, de pildă, socoti 
ca un izvor faptul că în cutare anacreontică, scrisă la Roma, 
el aminteşte pe Lesbia lui Catul si pe Cyntia lui Properţiu 1). 

Spre deosebire de ceea ce vom vedeă la izvoarele lui 
italiene, fragmentele din clasicii greci şi latini, dacă vădesc 
un viu contact cu anticitatea clasică, nu ne servesc la iden- 
tificarea izvoarelor. Cu atât mai mult se cuvine să cercetăm 
deaproape însăși opera lui Asaki. | 


Lăsînd la o parte fabulele, care si ele vor fi chemate 
să dea o contribuţie în direcţia aceasta, ediţia primă a poe- 
ziilor lui Asaki cuprinde 32 de bucăţi lirice, care, dacă nu 
ne desvălue tot orizontul lui poetic, ne arată clar ce con- 
ceptii îl insufleteau si ce motive credeà el că pot prinde în 
atmosfera literară de la 1836. 

Pentru că Asaki eră un scriitor conştient de drumul pe 
care-l urmă, cea dintîiu întrebare este aceea cu privire la 
concepţia lui despre poezie şi chemarea ei. Ca pe un pro- 
gram, o arată în Către patrie, prolog pus şi în fruntea edi- 
țiilor următoare. Aici apare pentru prima dată răspicat afir- 
mată conştiinţa că el aduceă poezie nouă, în limbajul lui 
musă nouă. Înainte de el, numai Budai-Deleanu pronuntase 
programatic cuvintele poezie nouă, dar scrisul lui n'a cir- 
culat. Asaki rămâne cel dintâiu scriitor care, programatic, 
a voit să dea o poezie nouă, în sens larg european. 

Să-i vedem deci crezul poetic. 

După ce mărturiseşte că, din tinereţe, a avut dorul viu 
să încerce vers romînesc, care nu poate fi strein lui Apollo, 
„fiind gemine cu rostul ce-i urzit din cel latin“, face urmă- 
toarea mărturisire de credinţă cu privire la chemarea poeziei: 


Armonia a strîns pe oameni în plăcuta societate, 
Adunind pe ei din eodruri în statornica cetate; 


1) Culegere de poezii de G. Asaki, ed. 1854, partea a Il-a, p. 32. 

De cîntarea lui Orfeos munţii Traciei s'umpleau, 
Si de sunetul cel dulce crude feare se 'mblînzeau. 
Insăşi ruga de evlavie unei inimi credincioase, 
Către Domnul se înalță pe aripi armonioase, 

S'o simtire legănată prin al Muselor organ, 
Miîngăeată, cursul trece pe al vietei Ocean; 

Spre virtute versu'nbie, despre rele face ură, 
Fermecîndu-ne, adapă d'o înalt’ învățătură. 


Cum vedem, pentru Asaki, menirea poeziei este cuprinsă 
în următoarele puncte: este o putere culturală de coeziune 
socială; îmblînzeşte pînă şi inima fiarelor; ne înalţă rugă- 
ciunile spre cer şi ne mîngie de sbuciumul vieţii; îndeamnă 
spre virtute şi stirneşte ura împotriva relelor; în sfîrşit, 
ne farmecă şi ne dă totodată o înaltă învăţătură, 

Asezînd crezul acesta în cadrul părerilor despre chema- 
rea poeziei, te izbeste o pronunţată apropiere de părerile for- 
mulate mai întîiu de Horaţiu şi care apoi au intrat în doctrina 
clasică a artei. Iată pasagiul din Ars poetica a clasicului latin, 
pe care comentatorii îl numesc De officio poetae: „Orfeu, 
sfîntul tălmaciu al voinţei zeilor, a abătut pe oamenii săl- 
bateci de la omoruri şi de la hidosul lor traiu; de aceea, se 
spune că îmblinziă chiar tigrii si leii sălbatici. Si Amfion, 
urzitorul cetăţii din Teba, mişcă, cum se povesteşte, prin 
glasul lirei sale, stîncile din loc în loc si le duceă, prin 
blînde rugăciuni, unde voiă. Da, a fost pe vremuri aceà 
blîndă  înrfurire a cîntecului, care... întemeie oraşe si fn- 
tipări legi... În versuri, se dau oracolele şi se arată calea 
cea bună a vieţii“!). 

Nu în aceeași ordine, dar cu aceleaşi elemente ca la 
Horaţiu, scriitorul moldovean pune în lumină crezul său 
clasic. Horaţiu vorbise de oamenii sălbatici abătuţi prin 
artă dela hidosul lor traiu şi aduşi să întemeeze, prin blinda 
influenţă a cîntecului, oraşe şi legi; Asaki vorbeşte de 
armonia, care a adunat pe oameni din codru în statornica 
cetate. Horaţiu amintise de Orfeu, care îmblinziă tigrii si 
leii; Asaki vorbește de Orfeu, care, prin sunetul dulce, îm- 


1) Horatius: Ad Pisones, de arte poetica, v. 390 şi următoarele; D. 
Marmeliuc: Scrisoarea către Pisoni despre arta poelică, traducere. Bu- 
curesti 1916, pg. 31—32. 

blinzià fiarele. Horaţiu spusese că prin versuri se arată ca- 
lea cea bună a vieții; Asaki accentuează că versul îmbie 
spre virtute. Si după cum poetul latin dădeă formula îmbi- 
nării utilului cu plăcutul, tot astfel Asaki, în final. 

Încadrat în crezul acesta horatian, numai un distih are 
un accent nou: acela care vorbește cu căldură de poezia 
religioasă. Se vede aici, la Asaki, mijind o influenţă pre- 
romantică, prielnică poeziei religioase. 

Compararea textelor ne-a învederat aproape o identi- 
tate de atitudine faţă de problema chemării artei la clasi- 
cul latin şi la Asaki. Dar dacă în formularea acestui crez 
despre menirea poeziei nu se poate tăgădui o directă influ- 
enţă a chiar textului din Epistola către Pisoni, am gresi, 
dacă am vedeă aici numai o influenţă scoläreascàä şi dacă 
am desface această influenţă clasică de pulsul vieţii literare 
la unii scriitori mai aproape în timp de Asaki. Puntea în- 
tre Horaţiu și Asaki eră făcută de toţi teoreticianii Renaş- 
terii şi ai poeziei clasicizante. De la Petrarca, pînă la Sca- 
liger şi la Boileau, şi de la acesta pînă în pragul romanticei, 
Horaţiu a rămas o influență mondială"). În Italia, concep- 
tiile lui au dăinuit pînă la 1816, cînd se încinge lupta ro- 
mantică 2). Când Asaki se formează în Italia, moderatiunea, 
măsura şi calmul horatian erau puncte cardinale ale con- 
ştiinţei critice. Cînd scriitorul nostru părăsiă, în 1812, Ita- 
lia, el nu putuse fi deci atins de valul romantic £). 

De altă parte, influenţele din anii de studii la Viena 
nu putuse pune fermentul mişcărilor principial dusmane cla- 
sicismului, Austria artei lui Mozart, în mijlocul căreia a 
trăit Asaki, n'a cunoscut främîntarea revoluționară „Sturm 


1) Pentru Franţa, influenţa aceasta poate fi urmărită în R. Bray: 
La formation de la doctrine classique en France, Paris, 1927, cap. L'in- 
fluence des théoriciens italiens pg. 34—48. Pentru întreg Apusul si înde- 
osebi peniru literaturile germanice cea mai bună călăuză este K. Bo- 
rinski: Die Antike în Poetik"und Kunsttheorie, Leipzig 1924, v. 1I., capi- 
tolul VII, VIII, Antike Restauration der Literaturen şi Antike Restaura- 
tion der Poetik (pg. 102—195). 

2) Vezi G. A. Borgese: Storia della critica romantica in Italic, 
Milano, Treves, 1920, cap. V, pg. 103—132. 

3) Pentru influenţa lui Horaţiu în Italia, pină în pragul roman- 
ticei, vezi G. A. Borgese, op cit, pg. 29—60. 

und Drang“. În Austria, faza clasicizantä a dăinuit mai mult 
ca în celelalte mari centre germane !). 

Împrejurările acestea ale anilor lui de formaţie explică 
profunda cută clasică la Asaki. 

În strînsă legătură cu crezul lui clasic este şi convin- 
gerea despre rolul utilitar, de îndreptar moral, al poeziei. 
În fragmentul mai sus citat din Către Patrie, apare, bine 
echilibrat, versul acesta: 

Spre virtute versu ’nbie, despre rele face ură. 

Să fie aici o întîmplătoare afirmare sau o concepție 
adînc rădăcinată în sufletul scriitorului romîn? 

În practica poetică a lui Horaţiu, poetul utilitar al liniei 
de mijloc, nu odată îndemnul moral apare, în Ode, în Satire. 
Primele şase ode din Cartea a III-a sînt dovadă atît de 
evidentă, încît unii comentatori au crezut că alcătuesc un 
corp de doctrină morală. Chiar şi aspecte ale anacreonticei 
horatiene sînt împletite cu îndemnuri morale, predomi- 
nante în Epistole. 

Paralel cu aceasta, dar mult mai stăruitor ca la Horaţiu, 
subt pana lui Asaki apare necontenit cuvîntul «virtute», 
căruia el vrea să-i dea o dinamică deosebită. 

Pentru că avem aici una din signaturile scriitorului 
nostru, se cuvine să documentez acest aspect. Fireşte, numai 
prin câteva exemple, căci rari sînt poeziile, în care el nu 
ese la iveală. În oda Cătră Italia?) desăvârşită în anul plecării, 
1812, eroii trecutului sînt vii „prin exemple de virtute“, iar 


1) Vezi articolul Antikisierende Dichtung în Reallexicon der deut- 
schen Literaturgeschichte, herausgegeben von P. Merker und W. Stamm- 
ler, vol I. Berlin 1925/26. p. 73. 

2) Ediţia întâia Poezii a lui Aga G. Asaki, din 1836, dă anul 1812; 
ediția a doua şi a treia dau anul 1809, pe care-l are bucata și în ma- 
nuscrisul 3075 f. 131. Dar data aceasta a manuscrisului nu este conclu- 
dentă: redactarea înfăţişează o formă mijlocie între cea din ediţia 
primă şi cea din 1854, pentru că unele arhaisme ale primei ediţii sint 
modernizate. 

Sentimentul din care a crescut oda este, desigur, al tinărului de 
curind sosit la Roma. Forma însă dovedeşte o slăpinire a versificării, 
ps care e greu să o admitem la un tinăr de douăzeci şi unu de ani, care 
nu trecuse încă temeinic prin şcoala versificării italiene, Astfel se 
împacă contrazicerea de datare între ediția primă şi cele următoare: 
bucata a fost definitiv rotunjită în 1812. 

tînărul vlăstar al Daciei vine la străbuni nu numai să sărute 
tärina lor, dar să capete un bun mai presus de toate: „să 
înveţe a lor virtute“. În oda La împăratul Alexandru 1. 
sub sceptrul lui „domnesc legea şi virtutea“. În Cătră Moldo- 
veni, la restatornicirea Domnilor pämînteni, la 1822, accen- 
tuează că „prin virtute“ Moldova a fost mare în trecut; şi ura- 
rea de viitor este: „fii, Moldovo, neînvinsă, puind patimile ’n 
jug“. În Cătră onorata epitropie a învățăturilor publice, în 
care Asaki arată părerile lui despre educaţie, miezul este toc- 
mai problema virtuţii. Hoţul, care prădează pe călători, „de 
aveă îndemn, mijloace, ca virtutea să înveţe“, ar fi putut fi un 
erou, după cum femeia pierdută „de puteă virtuţi să 'nveţe“ 
ar fi putut deveni soţia unui Colatinus; iar cei ce lucrează 
pentru cultura morală se aseamănă unui înger, care duce 
tinerimea „pe a vietei cale dreaptă“. 

Chiar şi în poezii care n'au nimic comun cu morala uti- 
litară, în Anacreontice, se strecoară, direct sau indirect, 
elogiul virtuţii. Cu atît mai mult ne va întîmpină aspectul 
acesta în Elegii. În La moartea părintelui meu, din 1825, lauda, 
dominantă este că demnul prelat stăruiă „întru fapte lău- 
date şi virtuțile mărite“. Iar cînd alege să traducă din 
preromantici, bunăoară Elegia scrisă pe fintirimul unui sat, 
după Gray, bucata este reprezentativă si pentru lauda virtuţii. 

Exemplele acestea fnfätisazä numai cîteva din prima 
ediţie. Credinţa aceasta în menirea morală a poeziei, alcä- 
tuind una din trăsăturile cele mai marcante ale personalităţii 
lui Asaki, däinueste în tot cursul carierii sale literare. 
Cînd încep să apară la el motivele romantice, de care 
ne vom ocupă, ele au trebuit să se mlädieze cerintei ca 
virtutea să fie lăudată şi scăderile morale înfierate. De aici 
modificări caracteristice sau încheeri menite să satisfacă im- 
perativul moral. Citeodată datele fundamentale ale unui 
motiv sînt siluite, pentru a face loc factorului moral. Astfel 
în Turnul lui Butu, în care Asaki urmează de aproape 
cum vom vedeă, pe poetul polon Mickiewicz, eroul n'are pace 
în mormint, nu pentru că e turburat de lacrämile logodni- 
cei, ci pentru că n'a fost credincios în iubire: 


Cine calcă-al său cuvînt 
N'are paee în mormînt... 

Vom vedeă mai jos cum chiar motive direct împru- 
mutate dela Horaţiu, cevă mai mult: chiar unele traduceri 
din poetul latin, bunăoară Asupra Licei, cochetă bătrină, 
sînt modificate, în spiritul si în forma lor, pentru a fi puse 
în concordanţă cu atotputernica tendenţă a lui Asaki către: 
întărirea resorturilor morale. 


Horaţiu îi arătase lui Asaki primul model, în teorie 
şi în practica poetică, al unei poezii lirice inspirate de uti- 
litarismul moral!). Dar concepţia despre înalta funcţiune 
a poeziei, mar fi căpătat la Asaki amploarea arătată, dacă 
war fi fost hrănită de o întreagă atmosferă literară, în care 
sa format scriitorul nostru. Spre deosebire de caracterul 
estetic predomnitor al Renaşterii, mişcarea „Risorgimento“, 
care îndeosebi i-a vorbit lui Asaki, a avut un pronunţat 
caracter etic. Faptul că el s'a mindrit cu titlul de „mădu- 
lariu“ al Academiilor italiene si două-trei bucăţi cu ca- 
racter pastoral au dus pe unii cercetători ai noștri să exa- 
gereze influența „Arcadiei“ italiene. De fapt temelia lui 
Asaki este în mentalitatea virilä a reactiunei împotriva 
„Arcadiei“, reprezentată prin Parini, Alfieri si Vincenzo 
Monti 2). În mica dar suculenta şi fina lui istorie a litera- 
turii italiene, K. Vossler spune despre epoca acestor scriitori 
că, pentru străini, trebue să fie tratată mai pe scurt. Da, dacă 
te märginesti la criteriul estetic, hotăritor pentru Vossler. 
Dar pentru noi fapt este că acel etos, care caracterizează, 
epoca, a determinat calea lui Asaki, concepţia lui moral 
patriotică, după cum a influenţat si pe alţi contemporani 3). 


1) Despre acest aspect al lui Horaţiu, vezi René Pichon, Histoire de 
la littérature latine, îndeosebi capitolul despre Ode şi Satire, pa. 367—379. 

2) Despre literatura morală şi naţională a Italiei în pragul ro- 
mantieei, vezi H. Hauvette: Littérature italienne, capitolele Za littéra- 
ture morale et nationale, şi L'Italie napoléonienne. Iar în legătură cu re- 
centele probleme de stil, asà cum le pune direcţia lui O. Walzel, vezi 
Die Romanischen Literaturen von der Renaissance bis zur Französischen 
Revolution, Italien, von V. Klemperer, pg. 132—144. 

3) Cu privire la căile prin care influenţa lui Alfieri a putut pă- 
trunde la Asaki, vezi R. Ortiz, Per la storia dela cultura italiana in 
Rumania, p. 338. Manuscrisul 3075 confirmă părerile d-lui Ortiz. Filele 
132 şi următoarele, asupra cărora vom reveni în capitolul influențelor 

Cercetările recente de literatură comparată par să dea 
Italiei întîietatea în direcţia aceasta. Citez aici părerile lui 
Paul Van Tieghem: „C'est peut-être en Italie que se fait jour 
d’abord et dans le plus grand nombre d'ésprits l'idée de 
l'importance morale et sociale de la poésie. Vers 1760 
surtout on exprime avec netteté ce qu’une longue prépara- 
tion avait ébauché. On veut de plus en plus que la poésie 
enseigne à l’homme et au citoyen ses devoirs, et qu'elle cesse 
d’être Pamusement stérile de sigisbées ou d'abbes de salon, 
déguisés en bergers d'Arcadie. Non seulement la poésie ita- 
lienne devra être morale, mais elle devra être civile: elle 
sera le guide qui, après avoir éveillé les consciences, les 
dirigera dans la voie de la liberté. On sent, après une 
longue décadence, le besoin d'une poésie sérieuse“ 1). 

Avem aici un fenomen general-european. Stäruesc asu- 
pra lui, pentru că el a întărit fundamentul clasic al concep- 
fiei lui Asaki. Dacă însă concepţia despre utilitatea morală a 
poeziei apare puternic în Italia sec. al XVIII-lea, ea este 
mai veche decît această epocă. 

Subt influența imperialismului roman al lui Horaţiu, 
susținut de doctrina teoreticianului italian Scaliger, se al- 
cătuise crezul clasic francez al lui Boileau: poezia are un 
rost utilitar 2). Cînd Asaki scrisese despre poezie: 


Fermecîndu-ne, adapä d'o înaltă ’nvätäturä °), 
el eră în concordanţă cu al doilea vers al lui Horaţiu din: 


Omne tulit puuctum, qui miscuit utile dulci, 
Lectorem delectando pariterque monendo ‘), 


italiene, cuprind sonete, epigrame si Teleutodia de Alfieri, toate avind 
caracter anti-francez. Si Asaki mărturiseşte că fntreaga culegere „mi 
fu dato a copiar da Leuca“ — Bianca Milesi. (Ms. citat fila 131). 

1) Paul Van Tieghem, Le préromantisme Etudes d'histoire littéraire 
européenne, F. Rieder, 1924, Paris, capitolul La notion de la vraie poé- 
sie dans préromantisme, pag. 66. 

1) Despre această temelie a doctrinei clasice în Franţa, vezi a- 
mintita lucrare a lui R. Bray: La formation de la doctrine classique en 
France, Paris 1927, capitoiul Les fins de la poésie: art et morale, p, 63—84. 

3) Prolog la patrie, versul 14. 

t) De arte poetica, v. 344. 

si cu formularea lui Boileau: 


Qu'en savantes leçons votre muse fertile, 
Partout joigne au plaisant le solide et l’utile !). 


Din acest curent de idei, sprijinit pe autoritatea lui 
Horaţiu si de mișcarea modernă arătată, se explică atitu- 
dinea constantă a lui Asaki: virtutea preamărită şi viciul 
pedepsit. Si tot de aici se lămureşte şi utilizarea alegoriei ca 
mijloc de ilustrare a concepţiilor, bunăoară în Învățătorul şi 
urmaşii săi sau în Spicuitorii, ambele din ediţia de la 1854. 

Dar nu numai din literaturile romanice, ci şi din cele 
germanice Asaki își hrăneşte crezul acesta. A. Pope, la cri- 
ticismul căruia se referă note copiate de Asaki în limba 
engleză (manuscrisul 3075, f. 67 b urm.), eră reprezentantul 
concepţiilor clasice ale lui Horaţiu în literatura engleză. Si 
pentru că orice problemă de izvoare este dublată cu una de 
influenţe literare, amintesc aici alte aspecte din constelația 
literară subt care s'a desvoltat Asaki, toate deosebit de 
prielnice influenței lui Horaţiu. 

Din Franţa şi Anglia, mișcarea filozofică-enciclopedistă 
trecuse în Germania. În perioada pe care Germanii o nu- 
mesc ,Aufklärung“, codul poetic rationalist al lui Boileau 
dăinueşte. Poezia e pusă hotărît în slujba educaţiei 2), ca şi 
în Italia, unde Giuseppe Parini dăduse un întreg program 
de educaţie, în oda lui L'Educazione. Poezia mai sus amin- 
titä a lui Asaki Căâtră onorata epitropie a învățăturilor 
publice *), purtînd subtitlul Educaţie, este o mărturisire de 
credinţă în spiritul şi în stiiul „Aufklärung“, însufleţită de 
credinţa în puterea educaţiei, care poate schimbă faţa lumei 
prin cunoașterea binelui şi a răului. E o concepţie răspicat 
intelectualistă. Oamenii devin răi nu pentru că au instincte 
rele ci pentru că n’au avut parte să fie conduși prin lumină 
pe calea cea dreaptă. Răul izvorăşte din neştiinţă. Convin- 
gerea aceasta hrăneşte poezia didactică a lui Asaki. 


1) L'Art poétique, cap. IV, versurile 87—88. 

2 Cf. Dr. Julius Wiegand, Geschichte der deutschen Dichtung nach 
Gedancken, Stoffen und Formen, 1922, pag. 79 si urm. 

3) Poezii, ediţia 1836. pg. 14-16. 


96032 3 

Aspectele umanitare ale poeziei lui Asaki sînt în 
strinsä legătură cu idealul de om virtuos, simţitor la dure- 
rile aproapelui. Cînd Asaki, în 1831, scrie poezia Holera 
în Moldova, cu accentele: 


Azi e timpul care cere filantropul ca să sboare 
De durere şi de bocet unde aerul răsună, 

La uitatul miser orfan, la bătrinul în lingoare 
Lacrima de miîngâere gi pîne a-i prosfora!) 


fireşte, astfel de îndemnuri sînt departe de Horaţiu. Dar tot 
atît am greşi, dacă am vedeă aici un loc comun creştin. 
Bucata aparţine unui tip de poezie frecventă în anii de 
formaţiune ai lui Asaki. Omul nobil sufleteste vizitează 
bolnavi, este o providenfä pentru cei nenorociţi. Tipul 
filantropului, de care vorbeşte Asaki, intră în cadrul acestui 
fel de poezie, caracteristică şi ea pentru epoca de ,Auf- 
klărung“ 2). Asaki recepționează acest fel de poezie nu pen- 
tru că eră în atmosfera vremii (erau si altele, pe care nu 
le-a recepționat), ci pentru că eră în concordanţă cu crezul 
clasic al artei în slujba virtuţii. Astfel la tot pasul, avem 
prilejul să observăm aspectele larg-europene, pe temelie 
clasică, ale scrisului lui Asaki; si ne fncredinfäm că re- 
cepfionà tot ce nu venià în conflict, nu zic cu gustul, dar 
cu mentalitâtea lui clasică 3). 

Scriitorul moldovean eră dintre acei care, atunci cînd 
primesc o influenţă, întipărirea rămîne vie pentru totdeauna, 
chiar cînd nouă influenţe vin să se adaoge mai tîrziu. 


La cele arătate pînă acum, s'ar puteă aduce o obiectie. 
Tocmai pentru că influenţa lui Horaţiu a dăinuit în Italia şi 
în Germania pînă în pragul romanticei, se poate ca la 
Asaki această influenţă să nu fi purces direct de la scrii- 


1) Deşi datată din 1831, bucata apare întiiu de abià în ediţia din 
1854, pg. 64 -66. 

2) Vezi Julius Wiegand, op. cit., p. 153. 

3) La lumina acestor influenţe şi nu ca un loc comun de morală 
trebue să înțelegem şi deviza: salus în virtule et decus, pe care Asaki, 
la Roma, o pune pe coperta manuscrisului Studj et Memorie, şi după 
care, mai tirziu, el însuşi a adäogat, în paranteză: devisa mia. 

torul latin, ci de la imitatori clasicizanti ai lui. Mai ales cînd 
este vorba de menirea poeziei, ideile lui Horaţiu erau cu- 
rente. Cu toată apropierea textelor, un intermediar nu este 
exclus. A indică însă un izvor însemnează a stabili o le- 
gătură directă. Cînd, în cazuri ca acesta, îndoeli se pot ivi, 
o îndoită probă se impune. Mai fntîiu, tehnica atitudinei 
unui scriitor faţă de izvoarele lui poate să fie un îndreptar. 
În cazul nostru însă, tehnica aceasta la Asaki rămîne să 
fie stabilită de abiă după ce vom fi străbătut un număr su: 
ficient de exemple. Rämîne cea de-a doua probă: dintr'un 
mănunchiu de izvoare identificate, pornind toate de la acelaşi 
scriitor, poţi scoate dovezi, pentru a stabili filiera directă a 
unui alt izvor. lar cînd izvoarele astfel identificate aparţin 
unor faze depărtate ale activităţii scriitorului, dovada trăi- 
niciei şi amploarei unei influenţe fiind făcută, avem un 
sprijin mai mult pentru a identifică un izvor îndoelnic. 

lată mai întîiu un fapt sugestiv, menit să arate înde- 
lungata dăinuire a influenţei lui Horaţiu la Asaki. 

După cum primul volum, din 1836, se deschideà printr'o 
mărturisire de credinţă, care urmăriă deaproape gîndirea 
si textul lui Horațiu, tot astfel ultima ediţie, din 1863, se 
închee cu un Epilog, ales parcă anume, cu un conştient 
simţ de simetrie, să facă un „pendant“ la prologul horatian 
introductiv. 


lată Epilogul lui Asaki: 


Înălţat-am Monumentul încă ’n junea Românie, 

De cît bronzul, fierul, peatra mult mai trainic am durat. 
Pre el timpului furtune în turbata lor mînie 

N'or puteă ca să-l oboare pe cursul îndelungat. 

Nu, de tot nu mor, că partea nobilă-a ființei mele 

La cel care a cret-o va întinde al ei sbor, 

Acolo ea limpezită d'omeuești pătimiri grele, 

A ei voce va adaoge către-a îngerilor cor, 

Spre a lăudă Fiinţa care, între lumele senine, 

Fără început domnează şi domni-va fără fine! 


Bucata apare de abiă în ediţia de la 1863 !). E concepută 
deci ca un adevărat epilog al întregii opere. 


1) Culegere de poezii, partea II, ediția a treia adäugilä, p. 104. 

Apropiind versurile acestea de Oda XXX. din cartea 
a treia a lui Horaţiu: 


Exegi monumentum aere perennius, 
Regalique situ pyramidum altius, 

Quod non imber edax, non Aquilo impotens 
Possit diruere, aut innumerabilis 


Annorum series et faga temporum. 
Non omnis moriar, multaque pars mei 
Vitabit Libitinam; usque ego postera 
Crescam laude recens... !) 


vedem cum, în partea întiia a Fpilogului său, scriitorul 
român urmează deaproape modelul latin. 

După cum Horaţiu se mîndreşte că a înălțat un monu- 
ment mai trainic decît bronzul, pe care nu-l vor puteà 
nimicì nici ploaia, nici vîntul, nici anii, si afirmă credința 
că nu va murì de tot, tot astfel şi scriitorul român, urmînd 
deaproape modelul. 

Deosebirea este în partea a doua. Horațiu afirmă că, 
întinerit prin laudă, va creşte, pentru posteritate, atît timp 
cât Pontiful va păşi, urcîndu-se pe Capitoliu cu Vestala 
tăcută. Fireşte, Asaki nu puteă păstră partea aceasta. El 
introduce, în final, un acord religios creştin, diferit de accen- 
tul de mîndrie al lui Horaţiu, care se laudă că viitorimea 
îi va recunoaşte meritul că el, cel de origine umilă, a împă- 
miîntenit cîntecul eolian în Italia... 

Oda acasta a lui Horaţiu a fost un izvor de inspiraţie 
pentru multi poeţi ai Apusului, de la cei mărunți, de la un 
Opitz, care, ca si Asaki, o dă lasfirsitul operii lui, pînă la 
Ronsard, Shakespeare, Schiller. Din materialul de literatură 
comparată grupat de un cercetător german în jurul fiecărei 
ode a lui Horaţiu, putem defini atitudinea lui Asaki faţă de 
modelul său?). El înlătură nu numai partea de amănunte antice, 
dar alunecă asupra unui titlu de glorie, pe care ar fi putut 
să-l invoace. După cum Horaţiu se mîndreşte că el, cel din- 


1) Horaţiu, Carmina, III, XXX. 
1) E. Stemplinger, Das Fortleben der horazischen Lyrik seirt der 
Renaissance, Teubner, Leipzig, 1906, p. 369—375. 

tîiu, a căutat să fntroducä forme nouă în poezia latină, 
tot astfel şi alţi imitatori ai lui, bunăoară A. W. Schlegel, 
Platen şi alţii. Asaki ar fi putut, cu drept cuvînt, să se 
mâîndrească, accentuînd că el cel dintîiu a întrodus forme 
nouă în poezia noastră. Dar momentul se află împletit în 
finalul părţii a doua a odei lui Horaţiu. Pentrucă nu-i con- 
veneau amănuntele ei pägîne, Asaki a înlăturat în între- 
gime partea aceasta. A simţit însă că lauda fntfietätii 
trebuiă folosită. O strecoară în primul vers: 


Înălţat-am Monumentul încă 'm junea Românie, 


care însă nu poate spune decit stingaciu meritul intfietăţii. 

Originalitatea lui Asaki față de modelul său este acel 
final de fnältare religioasă, pe care nu-l puteau da scriitorii 
Renaşterii şi nu-l întîlnim nici la alţi imitatori recenți ai 
lui Horaţiu. Constatăm astfel un paralelism între Prolog 
şi Epilog. După cum acolo partea deosebită de modelul latin 
erau versurile, care aminteau sentimentul religios, tot astfel 
şi aici, în Epilog. Constatarea aceasta îşi are rostul ei, cînd 
e vorba să pătrundem tehnica imitatiei la Asaki. Ea întă- 
reşte convingerea că izvorul Prologului este Horaţiu şi nu 
un intermediar. 


Încadrată astfel între un Prolog şi un Epilog horatian, 
opera lui Asaki conţine şi alte influenţe pornite de la cla- 
sicul latin, mai numeroase decît s'ar păreă la prima vedere. 

Mai întîiu este însăși concepţia de poet oficial de ocazie, 
al curţii, concepţie care înfăţişează punctul statornic în multele 
aparente schimbări ale atitudinei lui Asaki. Din punct de 
vedere istoric, nu poţi fi drept faţă de o bună parte din 
scrisul lui Asaki, dacă nu-ţi dai seamă şi de acest aspect 
al scrisului său: el este singurul poet de curte, pe care l-a 
avut literatura noastră. Mai tărziu, odată cu aşezarea Regali- 
tätii, V. Alecsandri a înfățișat cevă din rolul acesta. Dar 
ironiile unui Hasdeu, bunăoară, arată că vremea acestui fel 
de poezie trecuse, Asaki a înţeles să fie un poet al curţii 
în toate acceptiunile cuvîntului. Așă cum avusese prilej să 
vadă în Apus, a fost chiar şi un fel de maestru de ceremonii. 

Deosebitele serbäri organizate de el stau dovadä. Dar 
un maestru de ceremonii, care creiă un început de public 
şi împămînteneă forme de artă. 

Funcțiunea aceasta de poet ocazional ne apare azi 
străină şi antipaticä. Asaki însă trăise la Viena în vremea 
tradiţiei lăsate de Metastasio, ca poet de curte. În Italia, 
văzuse si admirase pe Vincenzo Monti, care şi el întelegeà 
sä se adapteze, ca poet oficial, feluritelor împrejurări ale 
vremii. Dacă în tendinţa lui îndreptăţită de a adaptă poezia 
noastră începătoare la împrejurările neprielnice ale vremii, 
Asaki a utilizat genul poeziilor ocazionale de laudă, trebue 
să recunoaştem că a căutat totdeauna să armonizeze marile 
interese permanente cu cerinţele de poet curtean. Lăudă, 
însă în acelaşi timp îndemnă si, discret, călăuzeă. În privinţa 
aceasta, cea mai bună paralelă ar fi aceea cu poetul italian 
Monti, care si el, ca și Asaki, a evoluat: a fost pe rînd 
poetul papilor, republican, rapsod al lui Napoleon şi apoi 
sa raliat la Austria, după cum Asaki a preamărit pe Ale- 
xandru í al Rusiei, pe Ioniță Sturdza, pe Mihaiu Sturdza, 
pe Grigore Ghica, Unirea, în sfîrşit pe Carol I... Nici poetul 
italian nici Asaki n’au avut, ca poeţi de curte, norocul 
statorniciei unui August. Ambii au tost învinuiți. Dar, după 
cum lui Monti i se recunoaşte, dincolo de schimbările lui, 
un punct statornic: „a travers ces palinodies, il resta patri- 
ote“ 1), tot astfel trebue să recunoaștem la scriitorul mol- 
dovean un fond statornic de credinţe, la care n'a renunțat 
niciodată. 

O diferenţă însă există între el şi reprezentanţii de 
seamă ai celei de-a doua generaţii de poeţi moldoveni. 
Cînd Asaki începe să scrie, menirea larg-socială, de profet 
şi îndrumător al mulțimilor oropsite, proclamată de Victor 
Hugo şi Lamartine, după 1830, nu se închegase?). Nu 
putem deci învinui pe Asaki că n'a reprezentat un tip de 
poezie, care de abiă mai tîrziu s'a afirmat. 


1) P, Van Tieghem: Précis d'histoire littéraire de l'Europe depuis‘ 
la Renaissance, Paris, 1925, p. 133. 

2). Vezi H. A. Needham, Lo développement de V ésthetique socio- 
logique en France et en Angletere ax X1X-e siècle. Paris, 1926, p. 31-58 

Dar dacă Asaki nu este și nu puteă fi poetul militant, 
profet si călăuză a mulțimilor, este în schimb, pe baza 
idealului de virtute arătat mai sus, poetul civilizator, gata 
totdeauna să preamărească, în cadrul poeziilor ocazionale, 
tot ceea ce crede că este valoare trainică a vieţii. Aceasta 
este ceea ce-l deosibeşte de avîntul revoluţionar romantic 
şi de rău famatii poeţi mărunți de curte. Iar această notă 
deosebitoare face din poetul curtean un colaborator al curţii 
către felurile înalte, ceea ce-l apropie de tipul reprezentat de 
Horaţiu. 

În legătură cu preocupările vieţii de stat, sînt la Asaki 
unele momente şi imagini, care vin deadreptul de la Horaţiu. 
După cum lauda cea mai mare pe care, în deosebite ode, 
o aduce Horaţiu lui August este binefacerea păcii, tot astfel 
Asaki din această binefacere face miezul preamărirei lui 
Alexandru I. Tot în această odă La Împăratul Alexan- 
dru I, din 1817, apare o caracteristică imagine horaţiană. 
Voind să dea o icoană a suferintilor noastre trecute, o 
închiagă într'o strofă, comparînd soarta, neamului cu o lun- 
tre, care 


Sbuciumată între stânci de către unde, 

A perit, luptind cu vintul, pân’ s'ajungă în liman. 

Dar atunci cînd de furtună s'a sfărmat în noaptea oarbă, 
A putut abiă să scape al ei nume şa sa vorbă. 


S'ar păreă că această comparaţie este un moment în- 
tîmplător. Dar de cele mai multe ori, cînd Asaki se gîn- 
deste la primejdiile statului, subt pana lui apare imaginea 
vasului bîntuit de furtunile mării. În oda Cätrà Moldoveni, 
de la 1822, la statornicirea domniilor pämîntene, Asaki, 
pentru a concretiză soarta Moldovei în secolul trecut, recur- 
ge la figura vasului lovit de valuri „cînd în noaptea ’ntu- 
necoasă nici o stea nu se vede“; în Imnul Moldovenilor, 
apare iarăşi imaginea vasului; în idila Piatra Teiului, 
finalul cuprinde o rugăciune, ca domnul pămîntean să că- 
lăuzească „vasul patriei“ la limanul dorit; si imaginea 
apare adesea şi în poeziile edițiilor următoare, bunăoară în 
bucata, cu remarcabile elemente ossianice Privigherea osta- 

sului moldovean, din 1837, imnul final se închee cu rugä- 
ciunea : 

Vasul patriei plutitor 

Din turbatul ocean 

Să-l conduci cu-al tău favor. 


Nu prin originalitate, dar prin frecvenţa ei, din care 
n'am amintit decît cîteva, momente, imaginea aceasta este 
caracteristică, pentru Asaki. Izvorul ei de difuziune în li- 
teratura universală este tot Horaţiu, care a ridicat alegoria 
lui Platon „corabia statului“, la valoare de simbol în oda lui 
Republicii 1). Pe cînd însă, în această odă, cu o măestrie 
aproape modernă, Horaţiu dă un simbol şi grupează întreaga 
lui îngrijorare de soarta. statului în jurul acestei unice ima- 
gini: vasul părăginit, lipsit de catarg si de lopeti, Asaki 
se mărgineşte la aspectul discursiv al imaginii menite să-i 
tälmäceascä concepţia. Pentru istoria mijloacelor de expre- 
sie ale poeziei, este interesantă observaţia că oda lui Hora- 
tiu, ca imagine totală, ca simbol, este dintre acelea care au 
fost mai putin imitate 2). Nu este deci de mirare că Asaki, 
la fel ca şi alţi scriitori influenţaţi de Horaţiu, a folosit nu- 
mai moneta măruntă a metonimiei, nu şi icoana totală. Sim- 
bolulacestei imagini, cu larga lui putere evocatoare, de abià în 
poezia modernă a ultimilor decenii a dobîndit o nouă vieaţă, 
fie ca simbol al soartei obşteşti, fie mai ales ca icoană a 
avînturilor sau a înfrîngerilor personale, devenind unul 
din mijloacele cele mai caracteristice ale simbolismului. 


De Horaţiu şi-a mai adus aminte Asaki şi mai tîrziu, 
cînd, ca poet al curții, voind să salute, la 1849, sosirea lui 
Gr. Ghica de la Constantinopol, scrie poesia ocasională Va- 
sul Moldovei. După cum în trecut, tot altfel şi azi vasul să 
fie călăuzit de zei „preste-a apelor noian“. Dar cu aceasta 
intrăm în sfera altui motiv al lui Horaţiu. Asaki, care, în 
prima ediţie, tradusese din clasicul latin La Vasul lui Vir- 
gil, îşi aduce aminte, la 1849, de acest model. Și după cum 





) Horaţiu, Carmina I, XII. 
2) Slemplinger, op. cit. p. 157. 

Horaţiu se roagă de zei să conducă la țărm, teafăr, pe prie- 
tenul său Virgiliu, tot astfel Asaki, în prima strofă, se a- 
dreseazä zeilor să conducă vasul princiar la limanul patriei. 
Vedem cum Horaţiu, care a fost şi în Apus modelul poeți- 
lor de curte, stă ca model şi lui Asaki în poezii ocazionale !). 

Si pentrucă traducerea bucății La Vasul lui Virgiliu îşi 
are însemnătatea ei pentru a preciză cronologic începutu- 
rile influenţei lui Horaţiu, ne vom opri la ea?). 

Alegerea unei bucăţi de tradus este şi ea o mărturisire 
despre vieata lăuntrică a scriitorului. Ce l-a îndemnat pe 
Asaki să traducă La Vasul lui Virgiliu, care apare prin- 
tre primele poezii lirice ale ediţiei de la 1836? 

Oda este alcătuită din două părţi: în primele două 
strofe, Horaţiu roagă pe zeii vînturilor să ducă pe priete- 
nul său teafăr la țărmurile Atenei; restul strofelor arată un 
sentiment de uimită nemulţumire față de semetia omului, 
care se încumete, pe o șubredă barcă, să înfrunte marea cu 
stincile duşmane şi valurile întărîtate. Astfel, Asaki tra- 
duce versuri ca acestea: 


Ca să cerce 'n lume toate, neastimpärata minte 
Pe om către cele-oprite îl împinge înainte... 


si, ca o dojanä a îndrăsnelilor nesäbuite de a cuceri văz- 
duhul, Asaki traduce mai departe: 


Se încrede ’n aer Dedal, printr'o nouă-a lui urzire 
De aripi ce nu sînt date pentru-a oamenilor fire. 


Să fie oare accentele acestea, de smerenie a cugetului 
faţă de cuceririle minţii în concordanţă cu simtirea adeptului 
filozofiei „luminilor“, a lui Asaki, care, în oda Către impa- 
ratul Alexandru I se plângeă că pe plaiurile Moldovei 
n'a lucit încă „a ştiinţelor făclie“? 

Cînd are să-și arate simtirea lui faţă de navigaţie şi 
faţă, de cucerirea aerului, Asaki o face în chip cu totul deo- 


1) Despre legăturile dintre Horaţiu şi poeţii ocazionali de curte, 
vezi articolele Hoffnoeten si Gelegenheiisgedichte în Reallexicon der deut- 
schen Literaturgeschichte, vol. I, Berlin 1925/26. 

3) Ediţia din 1836, g. 17—19 şi Carmina I, III. 

sebit de Horațiu. Oda În ocazia sborului aerostatic, scrisă 
în 1811, la Roma, este o caldă mărturisire de credință 
în rațiunea umană cuceritoare, menită să înalțe pe om la 
Dumnezeu. Sîntem departe de smerenia din Vasul lui Vir- 
giliu. 

Iar cînd, mai tirziu, Asaki scrie o altă poezie oca- 
zionalä: Vaporul pe Dunärea, cînd intiia dată a sosit la 
Galaţi, nu găsim nici o urmă de rezervă faţă de noul mij- 
loc de comunicaţie; din potrivă, o sinceră bucurie si ne- 
strămutată încredere în menirea de prosperitate: 


De cîndu-i Dunărea, 
In Daciei ţară 

Nu fu asemenea 
Măreaţă fiară. 


Însă nu temere 
Nice peire 

Fiara adusu-ne-au 
Ci mântuire. 


Evident, prin toată concepţia lui despre noile näscociri 
ale minţii, Asaki eră străin de spiritul odei lui Horaţiu 
La Vasul lui Virgiliu. Dacă deci nu din această parte cen- 
trală i-a putut veni îndemnul de a traduce oda, rămîne o 
altă trăsătură de unire între ea si Asaki: calda urare de 
bună călătorie către poetul care, părăsind Roma, se îndreptă 
spre țărmurile Răsăritului. 

Gîndindu-se la despărţirea de Bianca Milesi, Asaki 
scrisese, la Roma, bucata Profefia, unde apare imaginea 
vasului, pe care va străbate depărtările, spre Răsărit. De 
asemenea, tot la Roma, scrisese La Planeta mea, unde fi- 
nalul are această imagine: 


De la ţărmul fatal vasul pureede 
Si-amu plutind pe marea de peire 
A ta rază la port mă va conduce. 


Faptele acestea ne aşează în singura atmosferă sufle- 
tească, în care se puteă face o trăsătură de unire între La 
Vasul lui Virgiliu şi sufletul scriitorului nostru : ‘de bună 
seamă, la Roma, el va fi recitit împreună cu Bianca Milesi, oda 


www.dacoromanica.ro 


IZVOARELE LUI GH. ASAKI 43 


lui Horaţiu cu înduioşătoarea ei urare de călătorie fericită, 
Părerea, aceasta este confirmată de momente asemănătoare 
din literatura comparată. De la Propertiu şi pînă la moder- 
nul J. M. de Heredia, în bucata Pour le vaisseau de Virgile 
din Les Trophées, numeroşi poeţi au imitat oda lui Horaţiu, 
adaptînd-o situaţiilor asemănătoare. Ocazia plecării unui 
poet în ţări depărtate eră prilej binevenit pentru a o imită. 
Un fapt sugestiv, între altele: la 1751, cînd Klopstock în- 
treprinde o călătorie în Danemarca, doi poeţi, Gleim şi Za- 
chariă, independent unul de altul, utilizează oda lui Horaţiu, 
pentru a ură călătorie bună prietenului lor !). Într'o situaţie 
asemănătoare, eră firesc ca, în ajunul înapoerii lui în ţară, 
subt sugestia Bianchii Milesi, Asaki să fi citit cu deosebită 
luare aminte oda lui Horaţiu. Eră singura situaţie din care 
se puteă naşte îndemnul de a traduce această bucată, într'alte 
privinţe atît de străină de sufletul lui Asaki. Vedem astfel 
cum contactul lui Asaki cu Horaţiu eră viu încă din tim- 
pul anilor săi de ucenicie, la Roma. 


Un alt aspect al influenţei clasicului latin, si nu cel 
mai puţin interesant, este în legătură cu poezia anotimpurilor 
la Asaki. El ne-a dat trei bucăţi Primăvara?) şi „pendan- 
tul“ lor Earna*). Primele două bucăţi Primavara fac parte, 
în ediţia din 1836, din grupul „Imne si cîntece“; una dintre 
ele are subtitlul „anacreontică“. 

În ediţiile din 1854 şi 1863, atit ambele bucăţi Primd- 
vara cît si Earna sînt trecute în grupul „Anacreontice“, iar 
a treia bucata Primăvara are si ea subtitlul „anacreontică€. 

Grupările acestea ar păreă că exclud pe Horaţiu ca 
izvor. 

Cu privire la influențele subt care sa născut la noi 
poezia anotimpurilor, avem foarte puţine date. D-1 G. Bogdan- 
Duică *) vede o influenţă a poetului englez James Thomson 


1) E, Stemplinger, op. cit, pg. 77—92. 
2) Două din ele au apărut în ediţia din 1836, pg. 74 şi 75, cea de a 
treia în ediția 1854, partea a II-a, p. 26. 
3) Ediţia din 1854, p. 123. 
t) G. B.-Duicä, Salomon Gessner în lileralura română în ,Convor- 
biri Literare“ 1901, p. 173. 

asupra poeziilor Toamna de M. Ciuhureanu !) şi Timpurile 
anului de basarabeanul Ioan Sirbul?). Notez că Asaki a cu- 
noscut pe Thomson, pe care-l aminteşte în manuscrisul nr. 
3075, f. 72. Nu văd însă urine de influența lui în opera 
scriitorului nostru. 

Dar înainte de influența preromanticei, se cuvine să sta- 
bilim că am avut în literatura noastră o poezie a anotim- 
purilor subt influența clasică a lui Horațiu. Rubricarea 
poeziilor amintite subt „anacreontice* nu trebue să acopere 
această filieră. Numeroase fire se țesuse în secolul al XVIII lea, 
între Horațiu si anacreontică. Valul anacreontic a însemnat 
o ultimă creştere a imitației lui Horaţiu °). Înţelepciunea hora- 
țiană a vietiifiind asociată astfel motivelor anacreontice, Asaki 
puteà să aşeze în aceeaşi categorie poezii de izvor diferit. 

În ce priveşte poezia primăverii, o greutate se iveşte 
în identificarea izvoarelor din Horaţiu. Poetul latin are trei 
ode de primăvară: Lui Torquatus, Lui Virgiliu si Lui 
Sestius. Si Asaki are trei bucăţi Primăvara. Dar imitînd, 
a procedat eclectic: n'a urmat numai unul din cele trei mo- 
dele ci, cîteodată, a împletit, fntr'o singură bucată, motive 
de provenienţă deosebită. Pentru a învederă procedeul şi a 
identifică izvoarele, avem deci nevoie de o analiză amănun- 
titä. Faptele se lămuresc reciproc. 

Prima bucată Primăvara surprinde la început pe cerce- 
tătorul, care vrea să stabilească izvoarele: este un mozaic de 
motive horaţiene mascat de aspecte de peisaj moldovenesc). 

După o întroducere camiastmatică, o strofă de loc comun : 
primăvara, ne-a adus timp fericit, urmează o a doua strofă: 

De-a lui Febus calde raze 
Räce-omätul sägetat 


Între ripi spumînd gerpeazä 
Către rîul desghetat. 


1) Apărută în Albina, 1840, 11 Ianuarie. 

2) Din Alcătuirile, Chişinău, 1852, pg. 79—80, 

3) Pentru legăturile dintre lirica lui Horaţiu şi anacreontică, vezi 
F. Ausfeld: Die deutsche anakreontische Dichtung des XVIII Iahrhun- 
deris, ihre Beziehungen zur Französischen und zur antiken Lyrik, Strass- 
burg Trübner, 1907, cap. Die anakreontische Lebensaufassung im beson- 
dern, pg. 104—111. 

t) Ediția din 1836, p. 74. 

În oda Lui Torquatus’), după acel ,diffugere nives“, 
dispariţia zăpezii, urmează: 


„„„et descrescentia ripas 
Flumina praetereunt. 


Verbul final arată aici că apele curg nu revärsate, ca 
iarna, ci strînse între acele ripae, pe care le păstrează şi 
Asaki: „între rîpi spumînd serpeazä“. 

Cercetînd tehnica utilizării izvoarelor, vom mai aveă 
prilej să vedem cum Asaki schimbă ordinea elementelor 
alcătuitoare ale modelului, Strofa a treia din Primävara ne 


evoacă peisajul Carpaţilor: 
Măgurile fortunoase, 
A Carpaţilor minuni, 


A lor coame rămuroase 
De ’nverzite ’ncing cununi. 


Imaginea aceasta coame rămuroase este aici sugerată 
de versul al doilea din prima strofă a odei lui Horaţiu: cu 
primăvara, se întorc nu numai ierburile pe câmp, dar şi 
frunzisul pe arbori: arboribus cumae. Asaki a simţit mai 
bine decît un traducător recent al lui Horaţiu, care dă: 
frunzele „înverzesc pe ramuri“, valoarea evocativä de <frun- 
ziş» a cuvîntului coma, l-a păstrat şi l-a potrivit intenţiei lui, 

Tot ce urmează în restul poeziei lui Asaki poartă în- 
tipărirea, horafianä a poeziei primăverii: 

De la ţările străine 
Păsărele vin ca nori, 


Iar zefirul cu albine— 
Le se gioacă între fiori. 


A lui Pandion tristă fica 
De la Nilul arinos, 

Se întoarnă rîndunica 
Către cuibul ei duios. 


Remarc, în treacăt, inovaţia îndrăsneaţă de versificare 
de a obţine la străine rima albine, făcînd să treacă arti- 


1) Horaţiu, Carmina, IV, VII. 

colul la începutul versului următor. O îndrăsneală asemănă- 
toare o întîlnim şi la unii poeţi moderni +). 

Cît priveşte evocarea legendei etiologice a rîndunichii, 
ea intră în sfera horaţiană: o întîlnim într'o altă odă de 
primăvară din aceeaşi carte ca şi precedenta: în oda Lui 
Virgiliu?). După ce arată cum se desprimăvărează, amin- 
teste astfel reîntoarcerea rîndunichii: «Pasărea nefericită, 
veşnica ruşine a casei lui Cecrops, ea, care a räsbunat crunt 
pofta barbară a regelui, îşi face cuibul, plîingând jalnic pe 
Itys». De sigur, astfel de amănunte mitologice nu se puteau 
asociă, în chip spontan, cu evocarea unui peisagiu moldo- 
venesc de primăvară. Ele vădesc dintru început o origine 
cărturărească. Dar cum se explică deosebirile dintre textul 
citat al lui Asaki şi acest pasaj al lui Horaţiu? 

Avem şi aici prilejul să observăm la Asaki un proce- 
deu constant: de câte ori modelul conţine cevă care ar 
contrazice idealul de virtute caracterizat mai sus, de atâtea 
ori el modifică sau înlătură'cu totul partea aceasta, De aceea, 
în poeziile lui de primăvară inspirate de Horaţiu, el înlătură 
constant preamărirea vinului sau îndemnurile de dragoste 
uşoară, note frecvente la poetul latin. 

In pasajul citat, Horaţiu, amintind legenda metamor- 
fozei rîndunichii, dădeă amănunte despre nefericirea Procnei; 
ca să se răsbune împotriva soţului ei Tereu, care amägise 
pe sora ei şi o luase în căsătorie, Procne își ucisese propriul 
copil, pe Itys, şi-l dăduse regelui să-l mănînce. Cînd regele 
a voit s'o lovească, ea s'a prefăcut în rindunicà. Asaki a 
păstrat aici legenda modelului. Dar nu i sa părut morală 
povestea şi a înlăturat tot ce eră în legătură cu: 


Aeternum opprobrium quod male barbaras 
Regum est ulta libidines. 


Astfel Asaki a concentrat legenda mitologică a rîndunichii 
numai în versul: 
A lui Pandion tristă fică 


1) La St. Mallarmé de pildă, cum arată unul din studiile recente 
care privesc mai deaproape creatiunea literară ca artă a cuvintului; 
A Thibaudet, La poésie de St. Mallarmé. 

2 Horaţiu, Carmina, IV, XII. 

dînd astfel, după comentatorii lui Horaţiu, în loc de „infelix 
avis“ o metonimie, pe care o tälmäceste apoi, numind dea- 
dreptul rîndunica, în versul al treilea al strofei. Faptul că 
Asaki păstrează, într'o poezie a primăverii, legenda aceasta, 
care contraziceă crezul lui moral, este o dovadă că ea vine 
nu dintr'o asociaţie spontană, ci din modelul Horaţiu. 

Dovadă că într'adevăr Asaki, cînd a alcătuit Primăvara 
aceasta, a avut subt ochi pe Horaţiu avem în şirul de idei 
din strofa următoare. La Horaţiu, în amintita odă Lui Vir- 
giliu, imediat după evocarea, povestii rîndunichii, se vorbeşte 
de păstori culcati pe iarbă tînără, care, cîntînd din fluere, 
încîntă pe zeul Pan, „căruia-i plac turmele şi colinele negre 
ale Arcadiei“. 

Tot astfel Asaki, imediat după legenda rîndunichii, 
aminteşte de oi şi de păstori cîntînd din fluer. Urmiînd şirul 
modelului, el caută însă şi aici să-i dea un caracter local: 


Sbierătoare oi din stîne 
Dimineaţa la câmp es, 
Ear păstorii pentru zîne 
Cununele mîndre tes. 


Si-a lor doine umelite 
Călăuzi sunt pentru oi, 

Cînd în timpuri învechite 

Pe Români ducea 'n răsboiu. 


Cu măsură, Horaţiu amintise de cîntecele păstoreşti 
plăcute lui Pan. 
cui pecus et nigri 
Colles Arcadiae placent. 


Cuvîntul Arcadia însă a deşteptat în Asaki reminiscente 
ale poeziei arcadiene şi această asociaţie l-a dus la versu- 
rile convenţionale, cu păstori, care împletesc cunune pentru 
zîne... Modificările acestea sînt astfel un răsunet dulceag 
al behăitului Arcadiei italiene pe plaiurile moldovene. 

Mai interesantă este împletirea celuilalt element în cadrul 
acestei influenţe horaţiene: ciobanii cîntă doine umelite, 
care, în trecut, conduceau pe Români în războiu. 

N'aş puteă spune dacă Asaki sau un altul a întrodus 
mai fntfiu cuvîntul acesta ,doinä“ în poezia noastră. Lu- 

crul ar merită să fie stabilit. Ciudata idee însă de a face 
din doină un cîntec războinic nu este a lui Asaki. Ea apare 
întfiu la D. Cantemir. !) De aici a luat Asaki şi după el alţii 2) 
ideea caracterului războinic al doinei, dar nu ca o simplă 
repetare a părerii lui Cantemir, ci pentru că se potriveă cu 
o părere, pe care a exprimat-o cu deosebite prilejuri: con- 
ceptia ossianică a bardului, cîntăreţ si răsboinic °). 

Am relevat toate aceste elemente din Primăvara ana- 
lizată, pentru a învederă cum înrîuriri felurite vin să se 
contopească în cadrul influenţei fundamentale, unificatoare, 
a lui Horaţiu. 

Dovada definitivă că Asaki a avut, în Primavara a- 
cesta, nu un model anacreontic, ci pe clasicul latin, o vedem în 
finalul bucății: 

Moartea însă ne vînează, 
Ea 'n bordeiul umelit. 


De-o potrivă secerează 
Ca 'm palatul aurit! 


Evident, în finalul unei anacreontice, ideea nu este la 
locul ei. Dar nici în finalul unei poesii a primăverii, ca 
. poesie a naturei, ea nu poate fi o încheere organică. Dar 
într'una. din odele de primăvară ale lui Horaţiu, aceea Către 
Sestius *), ideea apare formulată la fel; 


Pallida mors aequo pulsat pede pauperum tabernas 
Regumque turres. 


1) D. Cantemir, Descrierea Moldovei, traducere de G. Pascu, Bu- 
curesti, 1923, p. 170: „Doina se pare că a fost numele usitat la Daci al 
lui Mars sau Bellona, căci se pune înainte la toate cîntecele, care po- 
vestesc fapte de răsboiu şi servese de text la preludiile, pe care nea- 
mul moldovenesc obişnueşte să le moduleze înaintea cintecului“. 

2) De la Asaki părerea aceasta a trecut la C. Negruzzi şi la cămi- 
narul Iordachi Mälinescu. Negruzzi scrisese, in 1838, o doină Ostașul 
păstor, care apare deabiă în 1842, cu o scrisoare întroductivă a lui lord, 
Mălinescu, în care e vorba de caracterul războinic al doinei. Vezi 
Foaie pentru minte înimă şi literatură, 1842, nr. 13, pg. 97 — 101. 

2) Vezi P. V. Tieghem, Préromantisme, pg. 199 — 200 şi părerile lui 
Asaki dia Prefaţa la ediţia din 1854: „Omul de oaste, ca bardul Scoției» 
cîntă a sale si a strămoşilor fapte“. 

+) Horaţiu, Carmina I, IV. 

Expresia lui Horaţiu aequo pede pulsat nu puteă fi 
păstrată, pentru că ea corespundeà felului deosebit cum se 
băteă la Roma la use, nu cu mîna, ci cu piciorul. Asaki, 
care evită expresiile familiare, o înlocuieşte prin ,secereazä“. 
Cit priveşte redarea cuvîntului tabernas prin bordeie, şi 
pentru noi aceasta este cea mai potrivită traducere. ` 

Iar proba că, întradevăr, Asaki a prețuit îndeosebi oda 
Către Sestius o avem în faptul că, mai tîrziu, revine la ea 
Şi tot subt titlul Primăvara însă cu subtitlul «anacreonticä» 
o urmează deaproape şi o traduce si în italieneşte!), semn 
că o priveă ca o sinteză a încercărilor de poezie a primă- 
verii. O voiu privi amănunţit, ca să observ technica imitatiei 
şi să învederez ce modificări face, cînd urmează strîns 
modelul. 
Prima strofă este o variantă a primei strofe din Primă- 
vara analizată. Acolo eră: 


Eaca primăvara lină 

Dorul nostru a plinit, 
Si din sfera cea senină 
Ne-a adus timp fericit, 


In ultima bucată, depärtindu-se de original, Asaki 
redă primul vers al lui Horaţiu: 


Solvitur acris hiems grata vice veris et Favoni, 


pe care Leconte de Lisle îl traduce: ,l’âpre hiver est dissous 
„par l’heureux retour du printemps et du Favonius“ 2), printr'o 
întreagă strofă," cu vädite elemente din prima poezie: 


Eacä amu cu zefirii 

Din sferele senine, 

De nouri albi purtindu-se 
Ear primăvara vine. 


Limba nestăpînită a lui Asaki nu puteă urmă aici 
concentrarea versului horaţian. Că el însă i-a stat ca model 
nu încape îndoială, pentru că poezia are ca moto însuşi înce- 


:) Ediţia din 1854, partea a II-a, p., 26 urm. 

2) Leconte de Lisle, Oeuvres de Horace, Paris, Lemerre I, p. 9. 

O recentă traducere română în Orpheus, 1928, p. 107 dă: <apriga 
iarnă s'a stins şi adie pe cîmp zefirul». 


96032 4 

putul versului lui Horaţiu: ,solvitur acris hiems“. Astfel 
asemănarea acestei prime strofe cu aceea a bucății Primă- 
vara, mai sus analizată, este încă o dovadă că şi aceea a 
crescut din atmosfera poeziei lui Horaţiu. 

Strofa a doua şi a treia amplifică ideea conținută întrun 
singur vers al lui Horaţiu, care arătă pe corăbieri trăgînd 
vasele de pe uscat pe mare: 


Trahuntque siceas machinae carinas. 


Aici interveniă pentru Asaki nu atit o greutate de 
concentrare a expresiei cît nevoia de a potrivi momentul cu 
psihologia publicului nostru, lipsit de orizontul marin. Pentru 
publicul lui Horaţiu, familiar cu experienţa mării, eră deajuns 
un vers. Asaki însă trebuiă să precizeze acest aspect, să-l 
potrivească situaţiei din Moldova. De aceea, amplifică pe 
Horaţiu în două strofe: 


Earna cäruntä, lîngedă, 
Preface omätu 'n unde 
Ce însetat Oceanul 

u sînul său ascunde. 


Si de abiă după ce a evocat astfel legătura cu marea 
depărtată, vine la versul lui Horaţiu, pe care-l redă astfel: 


Din mal amu se lunecă 
Pe rtu vasele-uscate, 

Ce luptînd cu furtunele 
Ear marea vor străbate. 


Nu deadreptul pe mare, ci mai întîiu pe rfu, ca pe 
Dunăre, sînt scoase vasele. 

Un nou vers masiv al lui Horaţiu, altreilea, care arată 
cum nici turma în staul, nici plugarul la vatră, nu se mai 
simt bine, dă prilej lui Asaki de o nouă strofă: 


Păstorii nice turmele 
n staul nu au pace 
Aratorul în linişte 
De-acuma nu mai zace 

Cum vedem, Asaki are nevoe de patru strofe, ca să 
spue ceea ce Horaţiu concentrase lapidar în trei versuri. Și 
cu toate că, unde poate, scriitorul român păstrează bucuros 
termenul latin, bunăoară arator al originalului, totuşi el 
rămîne departe de intenţia lui Horaţiu şi dă acel precis 
nec gaudet arator igni prin versul aratorul în linişte de- 
acuma nu mai zace. 

După această, laborioasă introducere, apare, în trei strofe, 
un neaşteptat decor mitologic, care surprinde într'o poezie 
a naturei: 

La raza lunei, Vinerea 
Din Pafos, încîntată, 
Duce de zine, gratii, 
Băltîndă, giună ceată, 


Ce-n sunetul armoniei, 

Cu pasuri usurele, 

Pămînt ating, ce ’nveste-si 
Cu nouă floricele, 


Pe cînd ciclopii faurii, 
Suñflind cu a lor foae, 
Sub lovituri gem ealeile!) 
Ce-ascut săgeți lui Gioae. 


Să te opresti, într'o poezie a primăverii, trei strofe 
pentru acest inutil decor mitologic, cevă mai mult: să in- 
troduci aici nota ciudată: pe Joe, căruia Ciclopii îi făuresc 
arme, — iată tot atîtea cuvinte, care arată că poezia nu e 
răsărită din propria experienţă a scriitorului. Era deajuns 
atita, ca să întrevedem un model străin. 

De fapt, în oda Către Sestius, după strofa întâia, 
Horaţiu are o strofă, care dă nu numai un decor mitologic, 
dar şi prinde un aspect al pământului Italiei. «Venus Cy- 
therea conduce, subt lumina lunei, corurile; gingaşele graţii, 
prinse ’n joc cu nimfele, bat pământul în tact, pe când 
Vulcan face să strălucească de lumina focului cuptoarele 
Ciclopilor». 


1) Ce înţelege Asaki prin ealeile, pe care Tiktiu nu-l înregistrează, 
se vede din traducerea italiană <incude ferrea», nicovală, Ediţia din 
1854, partea a Il-a, p. 29. 

Ca si în pasajul, unde erà vorba de aspectele marine 
ale vieţii Italiei, Asaki a simţit aici că modelul lui contineà 
amănunte, care nu se potriveau cu o poezie a primăverii 
în Moldova. Greutatea nu eră în decorul mitologic propriu 
zis, ci într'un aspect caracteristic al pământului Italiei. În 
pasajul 

dum graves Cyclopum 
Vulcanus ardens urit officinas, 


intentia lui Horatiu erà sä destepte în fantesie peisajul 
italian cu lumina vulcanilor, mai activi primăvara. În loc 
să înlăture amănuntul cu Ciclopii, Asaki îi dă o altă co- 
loraturä: ideea nefericită de a-i fnfätisà lucrind săgeți 
pentru... Gioae. 

În intenţia lui Horaţiu, toată partea de pînă aici eră 
o pregătire pentru miezul poeziei: îndemnul de a ne bucură 
de vieatä. E timpul prielnic să ne încununăm capul cu mirt 
verde sau cu flori fragede. Asaki, urmînd modelului, adre- 
sează fecioarelor acest îndemn: 


Acuma faţa netedă, 

Vă parfumati giunele, 
Si ’neingeti negre comele 
Cu nouă floricele. 


Dar ajuns aici, scriitorul care, pentru a potrivi poezia 
cu cadrul de la noi, înlăturase amănuntele de peisaj italian 
ale modelului, caută acum să-i dea primăverii si cevă ro- 
minesc. Şi pentru că Horaţiu dăduse îndemnul: «acum, în 
dubrăvile pline de umbră, se cuvine să jertfim faunului o 
oaie sau un ied», Asaki, apropiind momentul acesta de 
datinele zilei de fntîiu Maiu, asociază pe Faunul pägîn de 
ziua lui — Eremia: 


Acum, în zi d'Armindeni, 
Pe-a Faunului altare, 

Un miel sau ied cuvine-se 
A'njunghie drept sfarä. 


Urmind deaproape pe. Horaţiu, care, după îndemnul a- 
cesta, amintise de <pallida mors», care bate cu piciorul deo- 

potrivă la bordeiu si la palat, Asaki dă o nouă formă 
strofei cu care încheiase fntfia sa Primăvară: 


Dar aleu! moartea repede 
Aspră, fără ’ncetare, 
Palaturi și colibele 

Caleă eu ne'ndurare. 


(În treacât observ că acel nefericit aleu!, care strică a- 
desea chiar şi momente de exprimare fericită, s'a genera- 
lizat la Asaki subt influența modelelor clasice: i sa părut 
că moldoveanul „aleu“ sună mai aproape de latinul eheu!, 
pe care-l întâlniă în lirica latină). 

Ajuns aici, ca şi în întiia Primăvară, Asaki nu mai 
poate să urmeze pe Horaţiu, care tocmai din gîndul morţii 
scoteă îndemnul de a ne bucură de vieatä : «O, fericitule Ses- 
tius, scurtimea vieţii nu ne îngădue speranţele depărtate!» 
Si gîndindu-se la datina Romanilor de a trage la sort pe 
regele ospätului, Horaţiu îndeamnă la petrecere, amintind 
că ospete nu sînt în împărăţia sumbră a lui Platon... 

Dar poetul virtuţii si al educaţiei resorturilor morale 
nu puteă să rămiie la acest îndemn anacreontic, deaceea 
finalul conţine un acord cu totul deosebit de al lui Horaţiu: 


Ferice acel pe carile 

O favorită soarte, 
L-îndeamnă ca prin faptele 
Să ’nvingä cruda moarte. 


Dar dind această încheere, poezia îşi pierdeă rostul ei 
organic. Nu eră nici anacreontică, aşa cum spune sub- 
titlul, nici poezie a naturii, asà cum de fapt, intentionà 
scriitorul. 

Aceste elemente contradictorii în stilul bucății sînt 
efectul luptelor date în sufletul scriitorului între direcţii fe- 
lurite. O poezie a primăverii nu se puteă însă naşte decît 
prin adiîncirea contemplativä sau prin atmosfera muzicală 
vrăjită în jurul unui colţ al naturii. Ambele aceste căi erau 
închise pentru Asaki. El rämine un horatian, care căută să, 
înlăture din modelul său o bună parte din ceea ce-i face far- 
mecul: îndemnul cumpănit de a ne bucură de clipă. 

Sufletul scriitorului nostru ne apare astfel ca o räs- 
pîntie, în care influenţa primordială a clasicismului hora- 
tian eră în luptă cu elemente eterogene, pe care nu le putea, 
stäpini şi nici armoniză întrun tot. De aici lipsa de stil. 
Dar tot de aici şi valoarea lui deosebită ca mărturie cultu- 
rală a vremii. ; 

Asaki a mai încercat o Primăvară, tot cu subtitlul 
«anacreontică» !). Ea confirmă întru totul ceea ce am sta- 
bilit pînă acum. Începutul vädeste clar modelul: oda Către 
Torquatus ?). 

Când citeşti strofa întiia: 


Neaua 'n pămînt ascunsu-s'au 
` ceriu-i fără nori, 

e ’nväse din nou iar arborii 
De frunze şi de fiori —- 


ai zice că scriitorul a avut înaintea ochilor un tablou aevea. 
El.însă a plecat tot de la izvodul lui Horaţiu, care-i slujise 
să, scrie şi versurile analisate mai sus din prima bucată 
Primăvara. Deosebirea este că, de data aceasta, renuntind 
să, mai deă un colorit românesc, urmează mai deaproape, la 
început, modelul latin. 

În primele două versuri Horațiu zisese: 


Diffugere nives, redeunt jam gramina campis 
Arboribusque comae, 


pe care Asaki le redă în prima strofă, mai sus citată. 

A doua strofă cuprinde desvoltarea versurilor trei şi 
patru din oda către Torquatus. Apele nu se mai revarsă în 
văi, inundând cîmpiile, ca iarna, ci curg în albiile lor, zi- 
sese Horaţiu. Urmând aceeaşi idee, Asaki scrie: 


De-acum nu cade turbure 
Apa din stinci în văi, 
Riul cu line murmure 
Curge pe-a sale căi... 


1) Ediţia din 1836, p. 76. 
3) Horaţiu, Carmina IV, VII. 

Această a doua strofă este de fapt o variantă a celei de 
a doua strofe din prima bucată Primăvara, mai sus anali- 
zată. Acolo, ca şi aici, izvorul este acelaşi. 

Ajunși aici, elementul descriptiv dispare. În schimb, 
apar cugetările asupra trecerii repezi a vieţii, atît de 
frecvente la Horaţiu. S'ar păreă că aici Asaki nu mai aveà 
nevoe să urmeze un singur izvor. El puteă intră în dome- 
niul locurilor comune ale lui Horaţiu. În loc de un izvor, 
am aveă acum cevă mai larg, o influență a acestor locuri 
comune. Parcele amintite de Horaţiu în epoda a XIII, bună- 
oară, închinată prietenilor, sînt amintite şi aici: 


Ori cine dintre oameni 
Ursita a întors: 

Ca să nu tae Lachesis, 
Ce Atropo a tors? 


Dar în cadrul acestei influențe difuze, putem totuşi 
urmări liniile izvorului. După ce isprăveşte cu descrierea 
primăverii, oda către Torquatus trece imediat la ideea lu- 
nilor repezi, care îşi repară pierderile, se reîntorc, Asaki o 


urmează liber : 
Că-s toate aice trainice 
Anul ne arată chiar, 
Stelile apuindu-se 
Din nou în cer răsar. 


Imediat după această notă, Horaţiu îi opune, prin con- 
trast, ideea că noi, cind cădem, rămînem duşi. Si amin- 
teste de cucernicul Enea, de bogatul Tullus si de Ancus. 
Lui Asaki aceste nume proprii i s'au părut de prisos. Ideea 
însă, în generalitatea ei, a păstrat-o. În aceeaşi ordine ca 
Horaţiu, imediat după strofa de mai sus si cu aceeaşi in- 
tentie de contrast ca, poetul latin, scriitorul nostru dă strofa : 


à în cäzuta epohä 

e 'noesc toate ear 

Dar cei ce 'nghite Tartanul 
Mai mult nu mai răsar. 


Cum vedem, Asaki urmează nu numai ideile dar şi 
şirul lor din oda lui Torquatus, clădită pe antiteza: ano- 

timpurile revin; noi, cînd plecäm, rämînem în regiunea 
umbrelor. 

Oda lui Horatiu, prin accentuarea acestei conceptii, 
lasă, o întipărire de melancolie. Din ea lipseşte îndemnul 
bucuriei de vieaţă. Dar atmosfera aceasta de melancolie nu-i 
conveneà lui Asaki, care pretutindeni cată prilej de înälfare 
morală. De aici nevoia de a dă un final deosebit. Tranzitia 
i-a oferit-o, în chip firesc, o gîndire discret strecurată în 
partea fntîia a odei. Horaţiu nu iubeă gruparea massivä, 
geometrică, a ideilor strict separate. În partea întîi a odei 
lui Torquatus, printre strofele care descriu ivirea primăverii, 
se strecoară, ca o anunfare a părţii a doua, acest memento: 


Immortalia ne speres monet annus et almum 
Quae rapit hora diem. 


Două idei erau conţinute aici: să nu nädäjduesti a fi 
nemuritor; clipele trec vertiginos. Asaki desvoltă stingaciu 
pe fiecare din ele în cîte o strofă, strecurind uşor ideea, 
creştină a deşertăciunii fericirilor: 


O, nebunii fantastice! 
Dorirea a-și tinti 

n cugete nesigure, 
Având toţi a muri. 


Desarte-s mägulirile 
Ce tree peste pământ, 
Ca o săgeată repede 
Pe aripe de vânt! 


În felul acesta, caută să ajungă scriitorul nostru la un 
final cu totul deosebit de melancolia odei lui Horaţiu: dacă 
toate-s vremelnice şi moartea este irevocabilă, cerul să ne 
fie supremul ţel: 

Deci, la ceresc repaosul 
Tinteasc’ al nostru dor 
Precum al dulcea patrie 
Gîfndeste-un călător 


Strofa aceasta creştină este singura alcătuită din ele- 
mente străine de Horaţiu. 

Cum vedem, şi aici o atitudine în concordantä cu cele- 
lalte bucăţi. De trei ori a vrut Asaki să încerce poezia pri- 
mäverii! Modelul i-a fost mereu Horaţiu. Modificările cele 
mai însemnate sînt în final: scriitorul nostru sau a înlă- 
turat îndemnurile horatiene la bucuria de a trăi, ca în 
prima bucată analizată, sau a încheiat cu un îndemn la 
fapte bune, ca în Primävara, care urmează deaproape oda 
către Sestius, sau, în sfîrşit, a încheiat cu un acord creştin, 
ca în ultima bucată cercetată. 

Materialul de literatură comparată europeană grupată 
pînă acum în jurul odelor lui Horaţiu ne arată că avem 
aici o trăsătură proprie a lui Gh. Asaki, ceea ce-i defineşte 
şi mai clar atitudinea!). Cînd ne vom ocupă de Asupra 
Licei, cochetă bätrinä, pe care Asaki însuşi ne-o dă ca 
alcătuită după Horaţiu, vom vedeă că procedează la fel ca 
faţă de izvoarele cercetate pînă acum. Aceasta înlătură orice 
urmă de îndoială cu privire la cele stabilite aici despre ati- 
tudinea lui Asaki faţă de modelul său. Pretutindeni scrii- 
torul nostru modificä izvorul, potrivit concepţiei lui despre 
menirea; artei ca factor de întărire morală. 

Dar influenţa lui Horaţiu mai are si alte aspecte. 

Pe lîngă cele trei poezii Primdvara, Asaki mai are 
una întitulată Earna?). Dintre toate poeziile de anotimpuri, 
grupate subt titlul de „anacrontice“, aceasta este aceea care 
conţine mai puţine discordante, se apropie mai mult de in- 
tentia anacreontică. Horaţiu are două bucăţi în legătură cu 
iarna: oda Taliarchului *) si epoda Prietenilor *). Dintre 
acestea, numai a doua a servit de model anacreonticilor5). 

În oda Taliarchului, Horaţiu începe cu o minunată, 
descriere a muntelui Soracte, albit de zăpadă. Dar în poezia 
peisajului, anacreonticii nu iubesc aspectele märete, sau 
sumbre. De munţi nu vorbesc, sau numai pentru a fnfätisà 


1) Vezi E. Stemlinger, Das Fortleben der horazischen Lyrik seit 
der Renaissance, pg. 94—107; 398—401 ; 413—416. 

2) Ediția din 1854 p. 123. 

3) Horatius, Carmina, I, IX 

t) Horatius, Epodi, XIII. 

5) F. Ausfeld: Die deutsche anakreontische Dichtung des XVIII 
Jahrhunderts, capitolul Die poetische Verwendung der Natur, p. 74. 

cum la poalele lor pastorite culeg flori 1). Nu este deci de 
mirare că, în genere, imitatorii anacreontici ai lui Horaţiu 
lasă laoparte descrierea Soractelui şi clădesc poeziile lor 
pe contrastul dintre rigorile iernei şi liniştea căminului, 
prielnică plăcerilor vinului şi ale iubirii 2). Aceeaşi structură 
o observăm si în Earna lui Asaki. 

Începutul vrea să fie sägalnic: 


Pictori plini de semetie 
Ce-arätati pe-a ernei zină 
Sub figura d'o bätrinä 
Tremurati de-a ei mînie! 


Ideea de a ameninţă pe cinevă, de a-i zice să tremure 
în faţa puterilor unui anotimp, nu este o invenţie a lui 
Asaki. O întîlnim la d-na A. Deshoulières (1638—1694), una 
din reprezentantele genului „la poésie légère“, gen care, din 
saloanele franceze ale sec. XVII, s'a răspîndit apoi în toate 
literaturile europene. Într'una din poeziile ei, se adresă tine- 
rilor, spunîndu-le să tremure în faţa primăverii 8): 


Tremblez, tremblez jeunes coeurs, 
L'aimable printemps fait naître 
Autant d'amours que de fleurs! 


Accentele acestea „preţioase“ au plăcut, au circulat, 
trecînd în poezia altor anotimpuri; şi un ecou al lor avem în 
strofa introductivă a lui Asaki în Earna. 

În două strofe următoare, vedem zugrăvită puterea 
iernei. Horaţiu o înfăţişase oprind riurile prin îngheţ: 


gelumque 
Flumina constiterint acuto 


ceea ce-i dă prilej lui Asaki, care pornise de la tăria iernei, 
să scrie: 

De 'nsuşi Ercules mai tare, 

Prin ea rîul zace ’n fiară... 


1) F. Ausfeld, op. cit., p. 75. 
?) E. Stemplinger, op. cit, p. 94—100: 
2) Cf. F. Ausfeld, op. cit., p. 74. ° 

Am văzut că Asaki fine la simetria riguroasă. Și pen- 
tru că Horaţiu dăduse numai o strofă pentru zugrăvirea 
jernei şi a gerului, iar restul eră sfatul de a cere zilei de 
azi toată, bucuria, spiritul geometric al scriitorului moldo- 
vean a căutat să stabilească un echilibru între părţi, des- 
voltind în două strofe, ceea ce Horaţiu spusese în două 
versuri. 

După sobra zugrăvire a efectelor iernei, Horaţiu, subt 
forma îndemnului către Taliarh de a se apropiă de cămin, 
face tranziţia la partea a doua a poeziei. Si Asaki are o 
transifie, dar pentru că el nu puteă da caracter personal 
bucății, se mărginește la generalitäti prozaice, lipsite de 
orice amănunt, care ar fi putut să le dea vieatä. Deși pu- 
ternică, iarna e anotimpul liniştei ; 


Insă dac'a ei putere 
Ne aduce atita frică 
Ea prin liniştea ce-i fiică 
Ne revarsă mfngfere. 


Menţinîndu-se la locuri comune şi la generalitäfi mi- 
tologice, acolo unde Horaţiu dă amănunte vii şi îndemnuri 
calde, în restul bucății anacreonticul didactic Asaki ur- 
meazä în linii largi modelul, înlăturînd tot ce-i dădeă vieaţă 
si atmosferă. Horaţiu vorbise de vinul de patru ani,. de 
amfora sabină, de jocurile din Cîmpul lui Marte, apoi, în 
final, de şoaptele dulci ale ceasurilor de noapte, de risul 
sglobiu al fetei ascunse în ungher si de zălogul brätärii si 
al inelului, smuls fără împotrivire... Tot ce am văzut pînă 
acum din Asaki arată că el nu puteă primi aceste amă- 
nunte. De aceea, le învălue în searbede alegorii mitologice 


Ea din Olimp ni-adună 
Pe-amor, Bahus, şi pre gioc, 
A cînd viforile sună 

i ne-aprind în inimi foc. 


Cu toată, această, înseilare de generalitäfi „ad usum 
delphini“, nimic din ceea ce este esenţial în oda lui Horaţiu 
nu lipsește din Earna. Aici tendenta didactică a lui Asaki 
nu s'a mai afirmat prin întroducerea unor îndemnuri re- 

ligioase sau moralizatoare, ci numai prin atenuarea îndem- 
nurilor de a gustă fericirea. De aceea, cu toate scăderile 
ei, bucata se prezintă mai unitar ca celelalte în legătură 
cu anotimpurile. 

Privind acum, în liniile generale şi independent de con- 
ținut, cele patru poezii ale anotimpurilor aici analizate, ve- 
dem că arhitectonica lor înfăţişează exact pe aceea a poe- 
ziei anotimpurilor la Horaţiu. Acestea sînt clădite pe două 
momente: de o parte, farmecul şi graţia primăverii sau as- 
primea iernei, de alta îndemnurile practice care decurg, 
pentru poet, din curgerea vremii şi din spectacolul anotim- 
purilor. Este exact arhitectura bucätilor lui Asaki pe tema 
celor două anotimpuri. 

Nimic mar puteă defini mai bine poezia anotimpurilor 
la Asaki și drumul străbătut de a doua generaţie a poeţilor 
moldoveni decit o apropiere a celor patru bucăţi cercetate 
aici de Pastelurile lui Alecsandri, care şi el a zugrăvit 
primăvara şi iarna cu contrastul dintre ger şi cămin. Nu 
este aici locul de o comparaţie. Dar pe baza celor arătate 
o deosebire se impune. Unul scriă convenţional, cu ochii 
la izvod, la Horaţiu, celalt creă, avînd sufletul plin de im- 
presiile intens trăite. Unul, căutînd să împace, la fiecare 
pas, elemente eterogene, lipseă bucăţile de vieatä si de uni- 
tate, celalt dădeă amănunte aevea si răsunetul voios al pro- 
priului suflet. Unitatea la Asaki eră făcută prin intenţia di- 
dactică de a moraliză, la Alecsandri se năşteă dir puterea 
unificatoare a iubirii, armonie între icoană şi simtire. De 
aceea cuvîntul unuia e slovă, al celuilalt rămîne viu, comu- 
nicativ, e poezie. 


Dupi cele arătate pînă aici cu privire la atitudinea 
lui Asaki, atunci cind pleacă de la izvoarele lui Horăţiu, dacă 
mai e nevoie de o confirmăre, o găsim cu prisosinfä în- 
truna din traducerile făcute din clasicul latin. În afară de 
odă Vasul lui Virgilius, Asaki a mai tradus din Horaţiu 
încă o bucată: Asupra Licei, cochetă bâtrână!), pe care 
singur o dă ,dupre Oratius“. 


1) Horatius, Carmina IV, XIII. 

Pentrucă în traducerile castrate care circulă azi această 
bucată nu este dată, să-mi fie îngăduit s’o trăduc aici în 
întregime, ca, să-i prindem intenţia artistică şi să vedem 
ce ă făcut din ea Asaki, 

„Auzit-au, Lyce, zeii ruga mea; Zeii auzit-au, Lyce. 
Te faci babă şi totuşi vrei să mai pari frumoasă, joci şi bei, 
fără ruşine; şi într'un cîntec tremurător, beată, cersesti 
pe Cupidonul zăbavnic. Dar el se odihneşte pe obrajii fra- 
gezi ai tinerii Chia, meşteră să cînte din liră. Amorul des- 
pretuitor este o pasăre, care nu se așează pe stejarii sbîrciţi 
si fuge de tine, pentru că dinţii tăi galbeni si cutele feţei 
‘si zăpada capului te dau de gol. Nici purpura din Cos, nici 
pietrele luminoase nu-ţi vor redă anii pecetluifi odată 
pentru totdeauna în cartea naşterilor. Unde a sburat Venus, 
vai! unde e coloarea, unde sînt mişcările mlădioase? Ce 
ţi-a rămas din cea care odinioară radiă iubire şi mă 
făcea să uit de mine, fericită că este, după Cinara, ves- 
titä prin farmecul ei? Dar soarta n'a dăruit decît puţini 
ani Cinarei si a dat vieatä Lycei cît cioarei bätrîne, ca ti- 
nerii plini de vieafä să întîmpine rîzînd o zadă prefăcută 
în cenuşe“. 

Este clar: Horaţiu dă expresie satisfactiei de a vedeà 
fmbätrînitä, o torţă arsă, pe frumoasa, care odinioară îl 
desprejuise. Bucata nu este dintr'acelea care au circulat 
mai mult. În ediţiile şcolare lipsiă adesea, sau eră atenuată. 
Nu i se poate însă tăgădui puterea expresiei şi sinceritatea 
sentimentului. 

Ce face Asaki din această bucată? 

În prima strofă, Horaţiu arătase că baba Lyce vrea 
nu numai să pară frumoasă, dar joacă si bea fără ruşine. 
Asaki înlătură aceste amănunte. În schimb, caută să deà 
relief invectivei. În loc de cuvîntul simplu babă, dă héda si 
fifnoasă, ceea ce, pentru Asaki, este o îndrăsneală a expresiei: 


Auzit-au a mea rugă 

Ceriul dar a auzit-o! 

Lice, anii te subjugä 

Sia ta viaţă a 'mbătrinit-o! 
Dar tu hîdă gi ţifnoasă 
Vrei să pari încă frumoasă ? 

Partea de mustrare fi convine lui Asaki si, unde poate, 
o subliniază. 

Am văzut că Asaki schimbă une-ori ordinea modelului, 
chiar cînd îl urmează deaproape. La fel aici. Strofa a doua 
a lui Horaţiu fnfätisà pe Lyce îmbătală, cersind plăcerea. 
Iubitorului de simetrie didactică Asaki i s'a părut că e ne- 
potrivit să treacă la aceste note, înainte de a fi încheiat 
portretul bătrînei. Dar cum Horaţiu dăduse unele note despre 
dinţii galbeni, sbîrciturile şi părul alb în strofa a treia, 
Asaki le trece în strofa a doua, aşă cum cer manualele de 
compoziţie, ca ideile asemănătoare să fie grupate laolaltă. 
Astfel ajungem la strofa: 


Cele coame tot cărunte 
Le încingi cu cununile 
Ca s'acopere pe frunte 
Bătrîneţilor sbireele, 

Si cu baruri campărate 
Îţi dregi fetile vărgate. 


Singurul amănunt din Horaţiu, și încă și acela modi- 
ficat, este părul alb. Felul de înfățișare este însă cu totul 
deosebit. Iar ironia haruri cumpărate este una din cele 
mai fericite expresii ale lui Asaki, care, şi în alte bucăţi, are 
remarcabile frumuseți de amănunt. 

De abià acum se întoarce Asaki la cele două versuri 
ale lui Horaţiu unde eră vorba de bătrâna, care, beată, 
cheamă pe Cupido. El are însă nevoie de o întreagă strofă, 
deşi înlătură ceea ce i se päreà Jui prea strigător. 

Imaginea lui Horaţiu: amorul fuge de stejarul sbircit 
şi de dinţii ingälbeniti, nu ştie s'o folosească. Stejarul bätrin 
devine „frunzele trecute“, iar gălbeneala dinţilor e înlocuită 
cu frunzele ingälbenite, pe care nu se aşează Amor: 


El în cursul său cel iute 
Se fereşte să s'așeze 

Intre frunzele trecute 
Cind încep să 'ngălbineze, 
Precum place la albine 
Mai mult rosa decit spine. 

Înlocuirea imaginei stejarului îmbătrânit cu elementele 
minore, frunze trecute, roza şi spinii, face parte din sistemul 
lui Asaki de a pune un bemol, acolo unde are o imagine 
îndrăsneaţă. După aceste modificări, ar fi fost de mirare ca 
întreaga bucată să nu capete un caracter de predică morală. 
Și ea apare în finalul penultimei strofe: 


Deci tu numai prin virtute 
Să dregi grațiile perdute. 


Şi pentru că un îndemn moral nu trebue să aibă numai 
caracterul „ad personam“, ci trebue să fie o pildă pentru 
un cerc mai larg, nu lipseşte un ultim adaos, care modifică 
întru totul, concepţia lui Horaţiu. De la Lyce să înveţe altele 
asemenea ei primejdiile unei căi rătăcite: 

După ce, sărmano Lice, 

Ai trecut prin mii furtune, 
La femei, ce venetice 

După tine urmează, spune 
De monstruri si stînei fatale 
Ce-ai găsit în a ta cale! 


Sîntem departe de Horaţiu. Acolo bucuria si batjocura 
erudă a celui jicnit odinioară în mindria lui, aici îndemn 
spre virtute şi pildă pentru alte rătăcite. 

În concordanţă cu tot ce am arătat pînă aici, analiza 
bucății stabileşte definitiv tehnica imitatiei: ea este identică, 
la toate bucăţile izvorite din Horaţiu. 


Din cîte influenţe a primit Asaki, aceea a lui Horaţiu 
a fost, de sigur, cea mai veche. În Polonia, clasicul latin 
fusese de timpuriu un izvor pentru poezia în limba latină!) 
şi a rămas deosebit de preţuit?). E de neconceput ca un 
doctor în filozofie al Universităţii din Lemberg să nu fi 
avut pe Horaţiu, cel mai puţin școlăresc dintre clasici, in 
„Sucum et sanguinem“. 


1) E, Stemplinger, op. cit. p. 7. 

3) De aici, în poema Vieafa lumii a lui Miron Costin, cel format 
subt influența umanismulni polon, certe reminiscente din Horaţiu, re- 
levale de d. P. P. Panaitescu: Influența polonă în opera si personalitatea 
cronicarilor Gr. Ureche şi M. Costin. Bucureşti, 1925, p. 128. 

Această influenţă a început să devie izvor literar în 
anii de formaţiune în Ítalia. Vorbind de traducerea Vasul 
lui Virgiliu, am arătat că, în partea ei esenţială, oda aveă 
un conţinut străin de mentalitatea lui Asaki. Singura situa- 
tie din care ne putem explică îndemnul de a traduce anume 
această bucată este starea lui sufletească înainte de a pă- 
răsi Roma. Putem deci să datăm schimbarea influenţei în 
factor literar odată cu începuturile lui literare la Roma. 

De altă parte, deosebitele bucăţi analizate sînt o do- 
vadă de persistenta acestei influenţe literare. În privinţa 
aceasta, Epilogul, care am arătat că urmează deaproape 
pe Horațiu, este sugestiv. Rămiîne să dăm un exemplu 
concludent, care să fnvedereze dăinuirea acestei influ- 
enje. 

Din punctul acesta de vedere, un moment mai însem- 
nat decît Epulogul este stabilirea izvorului unei bucăți, pe 
care el a pretuit-o mult, de vreme ce a tradus-o; este 
poezia menită să preamărească Unirea: Oda către Dumne- 
zeu „pentru fericirea patriei române“, cum precizează tra- 
ducerea germană, care o însoţeşte !). 

Am văzut că Asaki s'a simţit totdeauna poet oficial. 
Prin definiţie, poetul ocazional nu luptă ca un profet să 
pregătească şi să conducă evenimentele. Dar cînd marile fapte 
sînt sävîrsite, el se simte dator să le consfinfeascä sărbă- 
toreste. Asaki nu fusese în lagărul luptătorilor pentru Unire. 
Cînd ea însă este desăviîrşită, bătrînul literat scrie această 
Odă, care vrea să fie o preamărire a izbînzilor trecute, o 
rugăciune şi o urare de viitor. Scrisul lui nu puteă să aibă 
acel accent comunicativ al marilor luptători ai vremii. În 
schimb, bätrinul Asaki îşi acordă lira să sărbătorească, în 
chip clasic, marele eveniment. Din cîte poezii au cîntat 
Unirea, aceasta este singura inspirată de un model clasic. 
Un cuvînt mai mult s'o privim deaproape. 


1) Ca si Epilogul, Oda apare în ediţia din 1863. Pentru că din 
toate bucăţile imitate după Horaţiu, numai aceasta poartă titlul de „Odă“ 
notez că în Vocabularul de la sfirşitul ediţiei din 1836, la cuvintul odă, 
Asaki aminteşte pe marii maeştri ai odei: „prorocul David la Evrei, 
Pindar la Elini şi Orafiu la latini au compus cele mai frumoase ode“. 

De la început, te surprinde nu numai tonul solemn dar 
si amintirea Imperiului Roman: 


Urzitoriule a lumei! tu ce Imperiului Roman 

Ai dat glorie, virtute şi putere, de cît cure 

Soarele în a lui cale, de cînd näscù din noean, 
N'a văzut nimic mai mare ... 


După invocatia aceasta, te-ai aşteptă să urmeze o ru- 
găciune. Dar înainte de a ajunge aici, Asaki evocă mai 
întîiu, într'o strofă, măreţia originilor romane: 


Tu ce-a sale legioane pînă 'n Dacia ai condus, 
Unde, după ’naltul triumf, ai fondat o Romă giune, . 
Ca să fie despre barbari viu troean pentru Apus, 

Si luceafăr ce n'apune 


şi după această sărbătorească evocare a strămoşilor care, 
reținem: vin de departe să fundezeo Romă nouă, înainte de 
a începe rugăciunea, mai dă o strofă menită să amintească 
salvarea limbii, patriei şi a numelui din furtunile veacuri- 
lor. Numai după această amplă introducere, urmează rugă- 
ciunea. 

Atmosfera solemnă a acestei ode-rugăciune, „pentru 
fericirea patriei“ aminteşte o altă odă-rugăciune cu intenţie 
asemănătoare: străvechiul Carmen saeculare al lui Horaţiu. 
Urmărind deaproape comparatia, ne fncredinfäm că acesta, 
a fost izvorul lui Asaki, care a căutat să potrivească si- 
tuatia de la noi cu concepţia şi elementele modelului clasic. 

Ca poet oficial, Horaţiu primise îndemnul lui August 
sä scrie, cu prilejul restauratelor «jocuri seculare», un cîntec 
menit să preamărească binefacerile zeilor, rugîndu-i să dă- 
ruiască şi în viitor cetăţii belșug şi fericire. Potrivit sărbă- 
torii, cîntecul se legă de întemeierea Romii. Eră un prilej 
fnältätor de a face bilanțul izbinzilor trecute si de a da 
glas nădejdilor de viitor. 

Atît ca intenţie cît si ca amănunte, Oda lui Asaki 
urmează liniile acestui Carmen saeculare, adaptîndu-l 
împrejurărilor deosebite si înlăturînd tot ce eră nepotrivit 
în credinţe şi datine. 

Fireşte, primele două strofe, în care Horaţiu se adresă 
lui Febus şi Dianei, nu puteau să rămie aici. În schimb, 

ajungind la a treia strofă a modelului, Asaki a dat de 
materialul de imagini din care şi-a alcătuit invocafia lui: 
«Soare slăvit, tu care, din carul tău strălucitor, ne desvălui 
şi ne acoperi lumea, tu care te naşti mereu acelaşi şi 
schimbat, fă să nu poţi vedeă nimic mai măreț ca Roma» 
zisese Horaţiu. Strofa introductivă a lui Asaki este de fapt 
aceeaşi imagine. Dar pentrucă el nu puteă să facă o urare 
la fel tärisoarii lui şi pentru că nu se mai puteă adresă 
direct soarelui, modifică strofa lui Horaţiu: se adresează 
«urzitorului» !) lumii, care a dăruit Imperiului atîta glorie 
şi putere, încît «soarele în a lui cale n'a văzut nimic mai 
mare». 

Chiar şi tăetura strofei alese de Asaki vrea să dea 
cevă ca o icoană a modelului. Iar în ultimul vers al 
acestei strofe: 


N'a văzut nimie mai mare, 


Oricine recunoaşte uşor ultimele versuri ale strofei la- 
tine corespunzătoare: 


possis nihil urbe Roma 
Visere majus! 


Prin natura lui, un Carmen saeculare trebuiă să amintească 
punctul de plecare al mărirei romane : originea cetăţii. Horaţiu 
care, cu toată disciplina lui romană, cunoşteă farmecul unei 
mişcări libere a ideilor, de abiă în strofele 10 şi 11, în mijlo- 
cul rugăciunei, vorbeşte de originea troiană a lui Enea, venit 
din ţinuturi îndepărtate, ca să întemeieze o nouă patrie. 
Asaki, care compune didactic, stringînd laolaltă ideile în- 
rudite, vorbeşte şi el de originele noastre, dar imediat 
după invocatie, în strofa a doua. Si după cum Horaţiu 
amintise cu mîndrie de Enea, venit de departe să întemeieze 
Roma, Asaki vorbeşte de legiunile îndepărtate, venite să facă 
la noi o aşezare veşnică. Iar în strofa a treia, care nu 
puteă celebră triumfuri ca ale lui August, aminteşte triumful 
bunurilor supreme: limba, patria şi neamul. 


1) Interpretarea aceasta o dau şi unii traducători moderni ai lui 


Horaţiu, bunăoară Leconte de Lisle, op. cit., I, 225, care traduce alme 
sol prin soleil générateur. 

Cum vedem, toată această parte, pînă unde începe ru- 
găciunea, e o adaptare a situaţiei date în cadrul modeluiui 
latin. , 

După cum Asaki, în partea întfia a odei, a strîns lao- 
laltă amintirea glorioasă a trecutului si bucuria de situaţia 
prezentului, tot astfel, în partea a doua, face un bloc din 
toate accentele de rugăciune din Carmen saeculare, potri- 
vindu-le, unde nevoia o cere, caracterului national al odei lui. 

În strofa a opta, Horațiu cere de la zei belsugul cîmpu- 
rilor. «Pämintul rodnic de grîne si de turme să fncunune cu 
spice pe Ceres, şi apele si vinturile binefăcătoare ale lui 
Joe să hrănească vite si roade». Poetul latin numià dea- 
dreptul: «apele si vinturile binefäcätoare ale lui Joe». Asaki 
întrebuinţează expresia «darul sfînt», în loc de ploae şi dă 
versurile: 


Peste cimpurile noastre, vars, o Doamne, darul sfînt, 
Fie pururea mănoase grîne, turme şi albino. 


lar dacă, după aceasta, exprimă şi dorinţa ca, în 
schimbul bogățiilor noastre, să căpătăm, din ţări străine, 
aur si lumină, adaosul n'are nimic care să surprindă: ca 
si în celelalte părţi, Asaki acomodează si aici modelul împre- 
jurărilor de la noi. 

În Carmen saeculare, urmînd îndemnurilor lui August, 
care doreà o reformă a vieţii de familie şi înmulţirea popu- 
latiei, Horaţiu se adresează şi zeităților, care ocroteau naş- 
terile, cerîndu-le odrasle numeroase, sprijin pentru legile în 
folosul căsătoriilor, menite să deă Statului noui cetăţeni. Fi- 
reşte, subt forma aceasta, pasajul nu puteă fi primit în Oda 
scriitorului nostru. El păstrează gîndul de a se rugă pentru 
femei şi pentru familie, dar, potrivit crezului lui moral, cere 
modele de virtute: 

Dă la tînăra Română, lingă harul cel plăcut, 

Cuget 'nalt, inimă bliîndă, ca și ea la noi să fie 

Cum Cornelia antică, ce pe Eroi au născut, 

Fie, mamă si soţie! 


În sfirsit, Carmen saeculare cereă neapărat si urarea 
unei dăinuiri fericite a statului, Horaţiu rugase pe Febus să 

dăruiască şi în viitor Imperiului un secol şi mai fericit. 
Precis însă el nu puteă cere mai mult decit apogeul seco- 
lului lui August. Urarea de fericire a Statului pluteşte în 
vag. La noi, este un semn al vremii că bätrinul Asaki urează 
consolidare veşnică Principatelor Unite, ca prima Unire să 
devie temelia Unirei celei mari: 


Strînge Țările Române printr'un nod nemuritor, 

Cum origine au una, fie şi-a lor fericire; 

Toţi Românii să închege de fraţi numai un popor 
Că puterea stă ’n Unire! 


Astfel, prin tonul sărbătoresc şi prin motivele alcătui- 
toare, se vädeste la tot pasul că Asaki, scriind Oda lui de 
preamărire a Unirii a avut ca model Carmen saeculare al 
lui Horaţiu. Nimic din ceea ce puteă fi adaptat, ca să intre 
în Oda scriitorului român, n'a fost lăsat laoparte. Iar ceeace 
a fost înlăturat din modelul latin e alcătuit de credinţele 
religioase şi de amănuntele politice, cu totul deosebite. 

l-a fost dat bătrinului Asaki, care nu părăsise eon- 
ceptia lui de poet oficial de zile mari, să scrie sinzura poezie 
a Unirii inspirată de un model clasic, făcînd astfel, pe vechia 
temelie horatianä, evoluţia de la tipul de poet ocazional al 
curţii la tipul nou de poet al neamului. Conţinutul se schimbă, 
modelul clasic rămîne. 

Ne-am încredinţat astfel, încă odată, də lunga durată 
a influenţei Jui Horaţiu. Vădită în anii de ucenicie la Roma, 
ea l-a călăuzit de-alungul vieţii. A fost atît de adînc rädà- 
cinată în conştiinţa lui literară, încît, atunci cînd şi-a adunat 
toate puterile, ca să preamărească cel mai însemnat eveni- 
ment politic din cursul vieţii lui, n'a putut găsi, în vasta lui 
experienţă literară, un model mai înalt decît acela al îndru- 
mătorului latin. 


Cinevà ar puteă însă obiectă : întrucât Horaţiu a circulat 
mult şi Carmen saeculare este una din poeziile lui ce- 
lebre, s'ar puteă ca Asaki să nu fi plecat direct dela acest 
model, ci dela un intermediar clasicizant influenţat de Horaţiu. 
Și atunci var mai puteă fi vorba de izvor, pentru că izvorul 
insemneazä filieră directă. 

Dar tocmai aici avem evidenta dovadă de directul con- 
tact cu Horaţiu şi nu cu vreun intermediar: pentrucă eră în- 
chinat unei ocazii excepţionale şi cereă o rară reculegere, 
de înaltă sărbătoare, Carmen saeculare a fost, dintre toate 
bucăţile de seamă ale lui Horaţiu, cea mai puţin imitată în 
literatura universală. Un alineat din Les Martyrs a lui 
Chateaubriand, unde Diana este invocată, ca tinerimea să 
aibă moravuri curate; trei versuri din Elegiile lui Goethe 
(I, 15), care se adresează soarelui, spunînd că n'a văzut nimic 
mai mare ca Roma şi numind direct pe „preotul Horaţiu“, — 
iată tot ce a putut relevă un minuţios cercetător german, 
pînă la 1906, din literaturile franceză, italiană, germană şi 
engleză, ca influenţă pornită din Carmen saeculare !). Si 
aceasta servindu-se de numeroase lucrări de literatură com- 
parată din deosebitele domenii. Pe cînd alte bucăţi ale lui 
Horaţiu au răspîndit o largă şi felurită influenţă, la Carmen 
saeculare avem numai aceste aspecte de amănunt. 

La lumina faptelor acestea, Oda lui Asaki, scrisă la 
1862, ne apare ca cea mai largă influenţă exercitată în 
întregime, în spirit si în amănunte, de Carmen Saeculare 
asupra unui scriitor modern. Avem astfel si pe calea aceasta 
a literaturii comparate o dovadă concludentă de influenţa 
exercitată, pînă la bätrînete, de opera lui Horaţiu asupra 
lui Gh. Asaki. 


Paralel cu faptele arătate aici, influenţa clasică la 
scriitorul moldovean are si alte aspecte. El este cel dintfiu 
scriitor al nostru, care a încercat să zugrăvească durerea lui 
Ovidiu exilat, fiind astfel un începător de tradiţie în le- 
gătura cu poezia elegiacă a Tristelor şi a Ponticelor. 
Elegia lui Lacul lui Ovid lingă Cetatea Albă, pe Nistru?) 
are un indoit izvor : deoparte unele tradiţii, care voiau să loca- 
lizeze exilul lui Ovidiu la „Lacul Ovidiului“, de alta deosebite 
momente din însăși scrierile amintite ale poetului exilat. 

In literatura română, Asaki, care si într'alte privinti a 
avut ca izvor pe D.Cantemir, a întîlnit la acest scriitor legenda, 


1) E, Stemplinger, op. cit., p. 420—421. 
2) Ediţia 1836, pg. 86—88. 

exilului lui Ovidiu la lacul numit Lacul Ovidiului. Vorbind 
de lacurile Moldovei, Cantemir are şi următorul alineat: 
„Cel din urmă şi cel mai vestit este lacul lui Ovidie, zis de 
locuitori Lacul Ovidiului, aproape de Ackerman, odinioară 
Alba Julia, din Basarabia, vestit mai cu seamă prin numele 
său, fiind că se zice că aproape de acesta a avut poruncă 
să trăiască, în exil cunoscutul poet roman Ovidie“!). 

Legenda aceasta a fost alcătuită, de bună seamă, de 
humanistii poloni. De aici a luat-o Miron Costin, care o amin- 
teste de două ori în De neamul Moldovenilor ?). O indicație 
că ea circulă la Poloni o avem într'o notă a lui Cantemir; 
el dă şi un epitaf al lui Ovidiu, care ar fi fost „găsit de un 
Polon la tîrgul Isac“. 

Dovadă că Asaki a plecat de la D. Cantemir °), este că 
şi-a încadrat elegia între două elemente date de cronicar: 
la început, legenda lacului; la sfîrşit, un epitaf. Insă cul- 
tura clasică; a lui Asaki îl impiedecă să folosească, inscripţia 
născocită și amintită de Cantemir. Inscripţia în jurul căreia 
el clădeşte această elegie cu elemente de legendă este ur- 
mätoarea : 


Al amorului cel tînăr cîntător aice zace; 
Geniul, care-l mărise, pe dinsul l-a si repus, 
Tu ce treci, de a-i iubit, spune: răposeze Ovidiu 'n pace! 


Versurile acestea reproduc un fragment din înduioşă- 
toarea elegie a treia din cartea a treia a Tristelor. Bolnav, 


1) D. Cantemir, Descrierea Moldovei, traducere de G. Pascu, p. 24. 

2 Miron Costin: De neamul Moldovenilor, din ce țară au eşit strå- 
moşii lor, ediția C. Giurescu, p. 16—17. „Pre acest dascăl Ovidius l-au 
făcut, cum zic Turcii, surgun, de l-au gonit din Rim tocma la Cetatea 
Albă pre Marea Neagră August Cesar, împăratul Rimului, pentru neste 
cărți ce scrisese în stihuri de dragoste... Acela dară dascăl, Ovidius, 
au scris câteva cărţi sezând la Cetatea Albă în urgie iar în stihuri, 
că şi-au sfârşit acolea şi viața; şi pre numele lui este balta Vidovul, 
la Cetatea Albă“. Al doilea pasaj al lui Miron Costin, loc. cit. p. 44 este 
numai o variantă a celui citat aici. 

2) D. Cantemir și în harta lui însemnează: Ovidy lacus. Cf. G. 
Vilsan: Zacul Ovidiului şi Români la Marea Neagră în Graiul românescu 
din Iulie 1928 p. 116. 

poetul scrie soţiei lui, arătîndu-i ultima lui dorinţă. E apăsat 
de gîndul că ar puteă fi înmormîntat în ţară barbară. Cere 
ca cenușa lui să fie transportată, într'o urnă modestă, la 
Roma, ca să nu rămiie exilat şi după moarte... Si formu- 
lează astfel inscripţia, pe care ar dori să o aibă săpată pe 
mormîntul lui: 


Hic ego qui jaceo tenerorum lusor amorum, 
Ingenio perii, Naso poata, meo. 

At tibi qui transis, ne sit grave, quisquis amasti, 
Dicere: Nasonis molliter ossa cubent, 


Dar aceste versuri nu sînt tot ce împrumută Asaki 
elegiilor lui Ovidiu. Si pentru că e necesar să avem subt ochi 
materialul clasic, pentru ca să vedem în ce spirit l-a mo- 
delat scriitorul nostru, voiu amintì părțile, în care el pleacă 
de la izvorul latin. 

Între primele două strofe si ultima strofă, menite să 
deà legenda lacului, Asaki intercaleazä patru strofe, cu in- 
tentia de a evocå momente din biografia exilatului. Strofa 
a treia se märgineste la generalitäfi introductive: 


Chiar pe marginea a Daciei, între barbarul popor, 
Depărtat de dulce Patrie si molatica vieață, 

Dep’ acesta plaiu adese ceriud gratie-ajutor, 

Către cer si către Cesar el tindeà a sale bratä, 
Dese-ori aprins de doru-i cercetà în fantazie: 
Capitolul, pe-a sa fie, pe duioasa lui soţie! 


Versurile acestea rezumă numeroase pasagii din 
Triste si din Pontice. Tinguirea de a fi exilat la capătul 
lumii, între barbari, este un motiv constant la Ovidiu. În- 
cepînd cu cârtea a doua a Tristelor, amănuntele revin 
mereu 1). Rugăciunile de îndurare adresate prin prieteni şi 
soţie lui August nu mai contenesc. Iar versurile adresate 
soţiei lui sînt dintre cele mai înduioşătoare. Amintesc numai 
celebrele: 


Te loquor absentem, te vox mea nominat unam; 
Nulla venit sine te nox mihi, nulla dies ?). 


1) Tristia, Il. 195; III, Il; X, XIV; IV, IV, etc. etc. 
2) Tristia Il. III, 17—48. 

Tot din izvorul direct al Tristelor vine si strofa ur- 
mätoare: 


Dese ori din sînul mării, ce de Patrie-l depărtă, 
Raza dulce-a mfngferii se păreă cum că-i răsare, 
Şi 'n noian ţinîndu-şi ochii, dorul său îi arătă: 

Cu vîntrele 'naripate venind vasul de ertare. 

Dar acel semn fiind nour, umplea cerul de furtune, 
Ochii săi d'un rîu de lacrămi, inima de-amäräciune. 


Asaki ştie să utilizeze aici un pasagiu din cartea a treia 
a Tristelor, unde Ovidiu arată nerăbdarea cu care aşteptă 
să se ivească vase venind dinspre țărmurile îndepărtate 
ale patriei !). 

În suferinţele exilatului, o singură consolare îi erà tn- 
găduită, aceea pe care i-o mai puteâ aduce poezia: 


După ce apoi cu ziua şi speranţa i-a perit, 
In locaşul singuratic, se 'nturnă întru durere; 
Aci Musele 'ndurate poetului favorit 
Aduceau din Elecona balsame de mîngîere, 
Si atunci-a sale versuri răsunau atît duioase, 
Incît a lor armonie fermecă inimi fioroase. 


Izvorul strofei stă într'un pasagiu al lui Ovidiu, în care 
mărturiseşte că, dacă träeste si mai poate îndură suferinţele, 
o datoreşte Muzei, singurul repaos, singura, mîngiere. În 
elegia a X-a din cartea a patra a Tristelor, după ce-și face 
autobiografia, către final arată că află în poezie o alinare 
a durerilor și un leac împotriva izolării: „Dacă trăesc şi 
rezist chinurilor, dacă desgustul nu copleseste vieata aceasta 
turburată, tie ţi-o datorez, Musă, tu mă mingii, alini des- 
nădejdea şi durerea. Eşti călăuza şi tovaräsa credincioasă, 
care mă smulge de pe țărmurile Istrului şi-mi dă un loc în 
inima Heliconului“ 2). 

De aici a luat Asaki ideea puterei consolatoare a poeziei ; 
de aici imaginea Heliconului. Si a ştiut să împletească di- 
baciu suferinţa zădarnicii aşteptări a „vasului de iertare“, 
din strofa anterioară, cu conţinutul strofei următoare, menită, 


1) Tristia III. XII, 30 urm. 
2) Tristia IV. X, 115. 

să ilustreze, în sens horatian, puterea poeziei de a fmblinzi 
chiar si sufletele barbarilor: 

A lui lacrimi, trista boace, ce-a supune n'a putut 

A Cesarului urgie, pe 'nsuşi Scitii fmblinzise, 

Lîngă lac, la raza lunei, dese-ori în codrul mut, 

Cînd cîntă a sale patimi în a barbarilor zise, 

Scitii, care deprinsi fură întru fapte numai crunte, 

Depuneau cununi sălbatici pe-a sa întristată frunte. 

S'ar păreă că momentul acesta, Scifii încununând pe 
rafinatul Ovidiu, este o invenţie a scriitorului moldovean. 
Mai ales că nu odată poetul latin se plînge că poezia lui 
tînjeşte în mediul acela opac!). „A alcătui versuri pe care 
nu le citeşti nimănui șia dansă în întuneric este tot una“ 
exclamă el cu amărăciune ?). 

De fapt însă si aici Asaki pleacă de la un text latin, 
modificîndu-l. In Pontice este o epistolă, în care Ovidiu, 
după ce arată încă odată groaza lui de meleagurile exi- 
lului scitic, spune că n'are nimic împotriva locuitorilor din 
Tomis, a căror ospitalitate prietenească este „o mărturie 
de originea lor greacă“. Si printre semnele de bunăvoință 
a locuitorilor citează şi faptul că a fost încununat ca poet: 
„mi-aţi încins fruntea cu o cunună sfîntă, semn de bună- 
voinţă publică“ 5). 

Dar această încununare o primeşte nu de la ,Sciti“, ci 
de la cetăţenii din Tomis, de origine greacă. Si totuși mo- 
dificarea făcută de Asaki: Scitii încunună pe Ovidiu — are 
un ușor punct de sprijin în alte pasaje din Pontice, în care 
poetul latin arată încercările lui de a-şi alcătui un public 
printre „Geţi“. Astfel avem nu numai o scrisoare către re- 
gele trac Cotys*), dar si mărturisirea că a compus în limba 
getică o poemă asupra morţii lui August. „Vai, rosesc, am 
scris un poem în limba getică; am potrivit măsurile noastre 
unor cuvinte barbare“ 5). 


1) Tristia III, XIV; V, VII şi XII. 

2) Pontica IV, II. v. 38—34. 

3) Pontica IV, Scrisoarea XIV, v. 54—55. 

1) Pontica II, IX. 

5) Pontica IV, XIII, v. 19—20; 
Ah pudet! et Getico scripsi sermone libellum 
Structaque sunt nostris barbara verba modis. 

Din toate aceste elemente: încununarea de către ce- 
tätenii din Tomis si sfortärile lui Ovidiu de a-și alcătui un 
public local, a închegat Asaki strofa mai sus citată. Vedem 
cum pretutindeni el utilizează, ca izvoare, date luate din 
opera scriitorului latin. 

Dar această stabilire a izvoarelor ar fi o lucrare de- 
şartă, dacă s'ar mărgin! la simpla înşirare de paralele, fără 
ca prin ele să putem defini mai precis pe un scriitor. In 
istoria literară, factorul modelator este mai important decit 
elementele recepționate. Privită în plăsmuirile ei literare, 
anticitatea clasică rămîne identică cu ea însăşi. Dar su- 
fletele în care ea se oglindește înfăţişează o mare varietate. 
A determină ceea ce este unic în fiecare oglindire, în cadrul 
unui cert stil, este tot atît de necesar ca si a identifică 
izvoarele. 

„Materialul celei mai însemnate părţi din Lacul lui 
Ovid este clasic. Dar spiritul în care este plăsmuit acest 
material, cărui stil aparţine? 

Sînt trei momente chemate să ne lămurească, 

Strofa introductivă înfăţişează, cu elemente clasicizante, 
mormîntul poetului, dominînd întinderile mării: 


Pe stincos plaiu lingă tärmuri, în a Pontului pămînt, 
Care peste luciul mării şi cîmpii întins domnează, 
Călătorul, de departe, vede un albit mormînt, 

Ce în toată dimineaţa de Apolon se urează. 

Acolo mai îmblinzite par'că gem a mării unde, 

Și Eco din depărtare cu un sunet trist răspunde 


Mormintul acesta nu este numai un moment întroductiv; 
finalul, cu inscripţia funerară, revine la el. Intreaga elegie 
este astfel încadrată între cele două aspecte ale mormîn- 
tului lui Ovidiu. Si poezia aceasta a mormintelor este o răs- 
picată trăsătură preromantică.. 

Un alt element preromantic avem în strofa a treia, 
unde poetul este înfățișat lîngă lac, citind barbarilor, în 
codrul mut, poeziile sale. Scitii depun cununi sălbatice pe 
întristata, frunte a poetului. Ovidiu recitind versurile sale 
Scitilor uimifi este un motiv, care a vorbit odată unui mare 
artist al plasticei: în Palatul Bourbon, camera franceză de 

azi, pe plafon, momentul a fost fixat cu mînă de maestru 
de Delacroix !). Dar între scena celebrului colorist romantic 
si Asaki este o mare deosebire. Elementele acestuia: at- 
mosfera nocturnă, subt lună, lîngă codru; apoi Bardul cu 
fruntea fndureratä, încununat de barbarii uimiţi, toate 
acestea vădesc un bine caracterizat aspect ossianic, altoit 
însă pe concepţia lui Horaţiu despre puterea îmblinzitoare 
a poeziei. 

În sfîrşit, forma de povestire a elegiei, ritmul ei şi mai 
ales epitaful din strofa ultimă poartă întipărirea unei alte 
influenţe preromantice: aceea din Elegie scrisă pe fintirimul 
unui sat de Gray, elegie pe care Asaki o dă, în traducere, 
în ediţia din 1836, imediat după Lacul lui Ovid. 

Cum vedem, material clasic şi spirit preromantic. 

Bucata înfăţişează interes și prin aceea că este prima 
incercare de a legă elemente clasice de o legendă locală. 
Din punctul acesta de vedere, ea constitue un început de tra- 
ditie. Dacă influenţa lui Horaţiu n'a putut dăinui la noi, fi- 
gura lui Ovidiu a mai vorbit și mai are încă mult de spus 
poeţilor noştri. 

O influență, de data aceasta vagă, a clasicismului latin 
putem descifră si din Piatra teiului, o sjend dela munte, 
din 1835. Acest „idil“, scris în „genul amestecat“, proză si 
versuri, frecvent în sec. XVIII-lea, n'a mai fost păstrat în 
ediţiile din 1854 si 1866. Este o bucată ocazională, menită 
să preamărească binefacerile domniei lui Mihaiu Sturdza 
pentru săteni. Desfăcută de tot ce este ocazional si de cadrul 
local, idila se reduce la următoarele elemente: bătrînul pri- 
săcar Gălian se coboară de la munte si se întîlneşte cu ne- 
potul său Cimbru, tînăr cioban, cäruia-i arată tot ce datoreste 
el, ca plugar, domnitorului, care i-a asigurat liniştita posesie 
a ogorului. Bucata se închee cu accente de recunoştinţă 
pentru binefacerile domnitorului. 

Vedem aici o îndepărtată influenţă a primei bucolice 
a lui Virgiliu. După cum bätrinul Tityrus explică lui Meliboeus 
că datoreşte fericirea şi liniştita posesie a ogorului stră- 
moşesc binefäcätorutui August, tot astfel bätrînul Gălian își 


1) Emile Ripért, Ovide poète de Pamour, des dieux et de l'exil, Pa- 
ris, A. Colin, 1921, p. 252--253, 

lämureste nepotul. Si după cum Tityrus arată cu emfază că 
va fi veşnic recunoscător monarhului, tot astfel Galian. Si 
după cum Virgiliu caută să dea peisagiului un aspect precis 
şi local!), tot astfel Asaki se opreşte să descrie aspecte 
particulare, Piatra Teiului. 

Dar pe cînd la Virgiliu nu avem numai o bucată oca- 
zională, ci o adevărată eglogă, idila lui Asaki rămîne o în- 
seilare ocazională, lipsită de orice valoare. Într'o astfel de 
bucată, eră firesc ca Asaki să se depărteze mult de clasicul 
latin. Nu avem aici una din acele strînse imitări sau pre- 
lucrări îngrijite, ca cele cercetate în paginile anterioare. 


Contactul lui Asaki cu izvoarele clasice mai are şi 
alte aspecte. Astfel traduce Epigrama către unul ce pro- 
miteă şi nu împlineă nimica, după Martial. Iar o parte sim- 
patică a anacreonticei lui este că traduce deadreptul din 
Anacreon: Amorul plagat, Amorul nemernic. Spirituala 
Copilul vînător este o traducere din Bion. Cît priveşte bucata 
Amorul fugar, în ediţia de la 1854 este dată printre ana- 
creontice, dar nu ca traducere ci ca operă originală. De 
altă parte, ediţia din 1863 o dă ca traducere din Anacreon. 
De fapt, Amorul fugar nu face parte din opera lui Ana- 
creon, ci este traducerea primei idile a bucolicului elin 
Moschos 2). 

La aceste traduceri se mărginește influenţa literaturii 
vechi eline asupra lui Asaki. 

Cind, în Palladiul Moldovenilor, poezie ocazională 
scrisă la 1838, cu prilejulzilei aniversare a inaugurării Aca- 
demiei Mihăilene, Asaki vorbeşte de Palladiul ocrotitor al 
Ilionului, de Priamos, de Achile şi de Ulise, ai crede că este 
aici o urmă de influenţă greacă. De fapt însă, filiera mo- 
tivului este şi aici tot latină: pasajele despre Palladiu din 
Virgiliu şi Ovidiu, pe care am văzut ce bine îl cunoştea, 
scriitorul nostru 3). 


1) A. Cartaulat, Étude sur les bucoliques de Virgile, p. 336-337. 

2) Cf. Leconte de Lisle. Hésiode, hymnes orphiques, Théocrite, Bion, 
Aoskhos, etc... ed. Lemere, p. 305—306. 

2) Virgiliu, Eneida II, 162 urm; şi Ovidiu, Metamorfoze, XIII, v. 99 
si urm.; şi 336 şi urm. 

Prezenţa acestor elemente chiar si într'o poezie oca- 
zională ca Paladiul Moldovenilor dovedeşte cum reminis- 
centele şi influenţele clasice erau active în toate domeniile 
scrisului lui Asaki. Exemplele s'ar putea înmulţi; cum însă 
într'unele din ele nu poate fi vorba de izvor direct, căci sînt 
la hotarul dintre elementele clasice şi clasicizante, care cer 
un capital separat, nu este locul să le amintim aici. 

Avem deci înainte un bloc de fapte, care documentează 
vădita influenţă clasică asupra lui Gh. Asaki, de la amintitele 
mărunte traduceri şi pînă la concepţia lui Horaţiu despre 
artă şi menirea ei. 

Cînd Asaki îşi începe, la 1810, activitatea lui literară, 
neputîndu-se solidariză cu nimic din ce se făcuse pînă atunci, 
el simte nevoia unei autorităţi tradiţionale, şi, în lipsa uneia 
româneşti, el găseşte un prim punct de razim în tradiţia li- 
teraturilor clasice, în deosebi a celei latine. 

Fostul elev al liceului umanist de tip iezuit din Lemberg 
aveă, spre deosebire de toţi scriitorii generaţiei lui, o temei- 
nică cultură clasică. Am văzut cum manuscrisele lui de la 
Roma fac: dovada că interesul pentru literaturile clasice a 
fost viu în tot timpul anilor lui de studii. De altă parte, 
motivele identificate şi influenţele arătate dovedesc că, de 
atunci pînă la sfîrşitul activităţii lui, literatura clasică latină 
a rămas pentru Asaki temelia, pe care el a înțeles să-şi 
clădească opera. 

Nu m'am ocupat în capitolul acesta de elementele 
clasicizante din opera lui Asaki, împotriva cărora se indreptà 
critica lui Kogălniceanu. Dincolo de acest decor superficial 
şi convenţional, am scos însă la iveală izvoarele clasice ale 
scriitorului nostru, vădite în concepţia lui despre menirea 
poeziei şi în atitea motive identificate. 

Dacă Asaki ne face impresia unui întîrziat, care pri- 
meste în urma altora fnrîuririle moderne, romantice de 
pilăă, aceasta are acum o explicare. Contemporanii lui din 
Muntenia si Moldova, iar dintre cei tineri un Alecsandri, 
bunăoară, puteau să fie repede receptivi faţă de noile curente 
literare, pentru că ele nu veneau în conflict cu disciplina 
clasică. În sufletul lui Asaki s'a, dat însă lupta, interesantă 
între vechile temelii clasice şi noile îndrumări. De aici, im- 
presia de vetustate; de aici, lipsa de puritate, de stil, în 
totalul unor bucăţi. 


96032 6 

Dintre toate influenţele clasice primite, cuta lui Horaţiu 
a fost mai puternică; Horaţiu a rămas la Asaki temelia, pe 
care au venit să se aşeze numeroasele influenţe de mai tîrziu. 

Ca cronologie, am văzut cum, paralel cu ceea ce ob- 
servăm la alţi poeţi, traducerea bucății La vasul lui Vir- 
giliu nu se poate lămuri decît din situaţia despărțirii lui 
Asaki de Bianca Milesi si de Roma. De atunci si pînă la 
sfîrşitul activităţii lui, Horaţiu i-a rămas călăuză. Am văzut 
constelația literară europeană, subt zodia, căreia s'a format 
Asaki şi care impuneă pe Horaţiu ca maestru. 

Cum fantezia n'a fost partea tare a lui Horaţiu şi mai 
puţin încă a lui Asaki, aproprierea aceasta eră nu numai 
condiţionată de atmosfera, literară a vremii dar arată si o 
înclinare de temperament. Dacä Asaki a rămas străin de 
filozofia horatianä a vieţii, robustul bun simţ şi măsura 
clasicului latin erau însuşiri menite să-l cucerească. 

Nu este o întîmplare că primul volum al lui Asaki se 
deschide printr'un Prolog horatian iar ultimul se închee 
subt paza unui Epilog din Horaţiu, după cum nu este o 
întîmplare că, în plină mişcare romantică, la 1862, pentru 
a preamări cel mai de seamă eveniment contimporan: 
Unirea Principatelor, bătrînul Asaki ia ca model Carmen 
saeculare al lui Horaţiu, dînd astfel, în tot cuprinsul lite- 
raturilor moderne, singura bucată cunoscută pînă acum 
alcătuită, în întregime, după acest model antic. 

Tot astfel, cînd grija de soarta statului îl apasă, imagini 
şi motive din Horaţiu apar subt pana scriitorului moldovean. 
Iar în cele trei poezii Primăvara şi în „pendantul“ lor 
Earna, cînd Asaki îşi propune să dea poezia anotimpurilor, 
paşii lui şovăelnici găsesc o călăuză tot în Horaţiu. 

Concepţia despre menirea artei, despre rolul poetului 
oficial, de curte, de a fi un factor de întărire morală, tot 
dela Horaţiu vin. Astfel, spiritul clasicului latin însufleţeşte 
o bună parte din scrisul lui Asaki, fireşte, cu modificările, 
pe care le impuneau firca rationalistä alui Asaki şi curen- 
tele literare ale anilor lui de formaţiune, în deosebi men- 
talitatea virilă din ,risorgimento“ italian. 

Cu toată claritatea, spiritul acesta şi totodată tehnica 
imitării ies la iveală în modificările făcute bucății Asupra 

Licei, cochetă bătrină, pe care Asaki o dă ca imitație 
după Horaţiu. Dintr'o invectivă la adresa. curtezanei, în care 
Horaţiu dedeă glas bucuriei crude de a vedea îmbătrinită 
pe aceea care-i dispretuise iubirea, Asaki caută să scoată, 
prilej de predică morală. Este atitudinea constantă a lui 
Asaki faţă de modelele lui antice, 

Dacă la Asaki întîlnim adesea, elemente clasice si spirit 
preromantic, dacă vedem la el tendinţa de a pune în con- 
cordanţă tradiţia clasică si îndrumările moderne, lucrul n'are 
de ce să ne surprindă, O anticitate identică cu sine însăşi 
nu există decît pentru filologi. In literatură însă, făcînd 
abstracţie de unele trăsături permanente, dela Petrarca 
pînă la parnasieni si pînă azi, fntflnesti atîtea aspecte 
ale anticităţii cîte direcţii literare şi cîte mari personalităţi 
au fost. 

Modificările arătate, proprii lui Asaki, nu pot înlătură 
realitatea izvoarelor clasice din opera lui. Influenţa formală a 
anticitäfii clasice o întîlnim în tot scrisul său. Nimic excesiv; 
pretutindeni el a păstrat seninătatea și măsura clasică, 

Cînd d-l N. Iorga formulează părerea: „se poate zice 
că Asaki s'a retras în uitare nu prin defectele ci tocmai 
prin însuşirile sale“ si cînd afirmă că scrisul lui Asaki 
„trebue să intre iarăşi în curentele de inspiraţie ale tim- 
pului“ ?), relevează, de sigur, nu valoarea permanentă a lui 
Asaki, despre care nu poate fi vorba, ci figura lui ca tip 
reprezentaliv: stima pentru acel ansamblu de deprinderi 
clasice, prin care el se deosibeşte de contimporanii săi. 

Alături de Oda, care urmează Carmen saeculare, cea 
mai de seamă sfortare în direcţia clasică a lui Asaki rămîne 
Lacul lui Ovid. Aici se vede näzuinta lui de a fnfräti iz- 
voarele clasice cu o legendă locală. Tiparul astfel croit se 
dovedeşte rodnic, Această îndoită temelie: antică si româ- 
nească totodată, a căutat-o Asaki şi în alte motive, după 
cum vom vedea, cercetînd alte aspecte ale izvoarelor lui. 
Fără îmbinarea de legendă românească şi tradiţie clasică 
din Lacul lui Ovid, Asaki n'ar fi încercat îmbinarea, de antic 


1) N. Iorga: Istoria lileralurii româneşti în veacul ul Al X-leu ed. 
ntiia, volumul III, p, 124. 

şi românesc din Dochia şi Traian. Dar aceasta ne duce 
către altă categorie de izvoare, căci, cum vom vedeà, Viafa 
Sfintei Evdochia care se citeşte în biserică, în chiar ziua 
naşterii lui Asaki, a jucat şi ea un rol în alcătuirea legen- 
dei Dochia şi Traian. 

Fireşte, marele folos al contactului cu anticitatea clasică: 
conţinutul sufletesc propriu, care-şi creează, independent de 
modele, forma organic necesară, — rămîne străin de Asaki. 
Dar dacă el nu s'a putut ridică la această înălţime, dacă s'a 
mărginit numai la o aristocratică rezervă şi stăpînire de 
sine, rămîne totuşi un punct cîştigat: pe baza faptelor arà- 
tate, Asaki ne apare ca cel dintîu scriitor, care a repre- 
zentat o influenţă conştientă a antichităţei clasice în lite- 
ratura noastră, 

Calmul lui sentimental şi stăpînirea de sine, vădită în 
forma internă a scrisului său, contrastează cu ceea ce vedem 
la contimporanii lui. 

Vom conveni că aspectul acesta al scrisului lui Asaki 
merită o deosebită luare aminte. 


Faptele arătate aici precizează nu numai figura lui 
Asaki, ci si o altă problemă, care trece de însemnătatea lui. 

Vorbind de poezia noastră începătoare, d. Ovid Densu- 
sianu pe drept cuvînt socotește păgubitor că unele fireşti 
înclinări ale Ardelenilor pentru poezia clasică n'au putut 
ieşi la iveală, mau circulat. Netăgăduit, eră aici o însem- 
nată posibilitate de desvoltare. Dacă bibliotecile Ardealului 
conţin, în manuscris, traduceri şi imitări după scriitorii 
clasici, ele n'au putut intră în viaţa noastră literară, «Ase- 
menea încercări au rămas izolate şi prea puţin apreciate, 
pentru că influența din Apus, în special cea franceză, a venit 
să copleşească întreaga noastră literatură şi să ne arunce 
în virtejul mişcării romantice. Ca un contrapond la această, 
influenţă ar fi trebuit să cultivăm şi anticitatea, pentru ca 
literatura, noastră să nu iasă prea enervată din contactul 
ei exclusiv cu operile romanticilor. Mai mult calm, mai 
puţină paradă de sentimente şi o mai mică cheltuială de 
traze declamatorii nu ar fi stricat literaturii romîne, abia 

emancipatä de spiritul oriental, în care trăise pînă la înce- 
putul sec. XIX-lea. Numai cunoaşterea aprofundată a lite- 
raturilor antice ne-ar fi putut da mai bune orientări, de-a, 
căror lipsă am suferit şi suferim azi... Dacă influenţele din 
Apus ar fi fost contrabalansate de la început de cultura cla- 
sică, spre care voiă să ne îndrumeze şcoala latinistă, 
sîntem îndreptăţiţi să credem că scriitorii noştri ar fi 
scăpat de multe din greşelile de care s'au lăsat să fie 
sedusi» 1). : 

În recenzia, despre Literatura, romînă modernă a dom- 
nului Densusianu, d. G. B. Duică primeşte întru totul părerea, 
mai sus citată. «Remarcabilă este si părerea autorului că 
utilitatea spiritului latin-antic nu s'a putut manifestă în li- 
teraturä; şi fndreptätitä este părerea de rău că literatii 
noştri n'au trecut prin şcoala acelui spirit de calm senti- 
mental, ci au trecut deadreptul la romantismul francez, pe 
care Ardelenii l-au combătut. Paginile acestea indică un 
contrast asupra căruia sar puteă scrie cu mult mai amă- 
nunţit, cu probe». 2). 

Dar faptele arătate mai sus, îndeosebi îndelungata in- 
fluentä a lui Horaţiu asupra lui Gh. Asaki, arată că ceea 
ce n'au putut da Ardelenii a căutat programatic să dea, 
scriitorul moldovean. Lipsa de cercetare a izvoarelor lui 
ne-a, împiedicat să vedem că singura îndrumare constient- 
clasică a începuturilor literaturii noastre moderne a fost 
aceea a lui Asaki. Si Eliade Rădulescu, în afară de unele 
traduceri din Safo, are elemente clasice, mai ales imitații 
din Horaţiu, dar el n'a mers direct la izvorul latin, ca 
Asaki. 

Atît de înrădăcinată este părerea că n'am avut o in- 
fluentä a poeziei clasice, încît d-l E. Lovinescu, care unește 
calitatea, de monografist al lui Asaki cu aceea de traducător 
al lui Horaţiu, din larga influenţă a clasicului latin nu vede 
decit un vers izolat din Privigherea ostasului moldovean, 
care vers «ne aminteşte oda lui Horaţiu Ad rempublicam»... 


1) O. Densusianu, Literatura romînă modernă, v. I. 1920, p. 18-19 
1) G. Bogdan-Duicä: O. Densusianu, Literatura romînă modernă, 
în Dacoromania II, p. 724. 

Träinicia unei influente se vede si din lupta ei cu 
îndrumările protivnice. 

Rämîne să vedem în ce măsură puternica influență 
clasică vadită la Asaki a determinat destinele desvoltärii lui 
literare. Aceasta nu se poate face decît la lumina totalităţii 
influențelor exercitate de literatura mondială, cu care a fost 
în contact, asupra scrisului său. Din cîte influenţe sau adaos, 
vom vedeă că au fost recepționate numai acelea, care nu 
contraziceau violent crezul lui clasic, 

Întîrzierea recepţionării influențelor romantice se ex- 
plică prin faptul că la el, ca şi la unii scriitori italieni 
contemporani, romantismul nu găseă o tabula rasa, ci 
trebuiă să răsbată puternica lui disciplină clasică, 

Toată istoria scrisului şi a izvoarelor lui Asaki va fi 
astfel lupta dintre această temelie tradiţională, singura pe 
care putea s'o aibă la 1810, şi dintre diferitele influenţe 
moderne, pe care le-a recepționat pină la 1854, cînd, de fapt, 
cu a doua ediţie a poeziilor, se închee evolulia lui. 

